01.08.2019 u 16:20\nDržavljanin Rusije uhapšen zbog utaje 10 miliona dinara\nPripadnici pirotske policije uhapsili su ruskog državljanina A.P. (1960), zbog postojanja osnova sumnje da je počinio krivično delo poreska utaja, saopšteno je iz MUP-a Srbije. On se sumnjiči da je, kao odgovorno lice jednog privatnog preduzeća, izbegao da plati porez na prodaju stanova i lokala, kao i da je na taj način oštetio budžet Srbije za oko 10.000.000 dinara. Osumnjičenom je određeno zadržavanje do 48 sati i, uz krivičnu prijavu koja je podneta u saradnji sa Poreskom policijom, priveden je osnovnom javnom tužiocu u Pirotu.\n17.07.2019 u 15:57\nProdajom rakije „na crno” oštetili budžet za 8,7 miliona dinara\nTri osobe uhapšene su zbog sumnje da su u svojstvu osnivača i odgovornih lica privrednog društva iz Banatskog Karlovca izvršili krivično delo poreske utaje, pri čemu su oštetili budžet Srbije za 8,7 miliona dinara, saopštila je danas Poreska uprava. Dva osumnjičena lica su u periodu od oktobra 2017. do februara 2019. godine, proizvodili i prodavali 32.752 litara alkoholnog pića (rakije) bez izdavanja računa raznim kupcima, kao i bez evidentiranja u poslovnim knjigama u iznosu od oko 10,7 miliona dinara. Na taj način su izbegli obračun, prijavu i plaćanje akcize u iznosu od 4,2 miliona i pripadajući PDV u iznosu od 2,1 miliona dinara. Kako se navodi, zatim je jedan od osumnjičenih u svojstvu osnivača privrednog društva, novčana sredstva od prodaje rakije „na crno” zadržao za sopstvene\n11.07.2019 u 21:00\nPrestonički taksisti za porez duguju 2,9 milijardi dinara\nU glavnom gradu dozvole za taksiranje ima 6.500 vozača, a dugovanja prema Poreskoj upravi trenutno ima 3.931 taksista preduzetnik. Ukupan poreski dug taksista prema državi iznosi 2.892.507.332 dinara, saznaje „Politika”. Koliko koji taksista, odnosno udruženje, tačno duguje ipak nisu mogli da preciziraju u Poreskoj upravi jer, kako navode, to je po zakonu službena tajna, dodajući da svakako Poreska uprava raspolaže preciznim spiskom dužnika. Iz ove uprave ipak napominju da su „poreski obveznici taksisti obavešteni unazad dve godine o mogućnostima i uslovima za odlaganje plaćanja poreskog duga”. – Za sada je odobreno ukupno 1.617 reprograma, svim poreskim obveznicima koji su podneli zahteve i ispunili uslove za odlaganje plaćanja poreskog duga. Obveznik može podneti zahtev za odlaganje\n01.07.2019 u 15:50\nPoreska uprava od danas ima upola manje filijala\nPoreska uprava Srbije od danas broji 37 umesto dosadašnjih 78 organizacionih delova, pri čemu je ova organizaciona transformacija izvršena bez ijednog otpuštenog radnika, saopšteno je iz tog državnog organa. U saopštenju se podseća da je, u skladu sa Programom transformacije Poreske uprave, broj organizacionih jedinica na teritoriji Srbije prvo u avgustu 2017. godine smanjen sa 178 na 78. Naredni korak je bio, kako se dodaje, dalje ukrupnjavanje organizacionih jedinica Poreske uprave - sa postojećih 78 na 37 filijala, koje danas stupa na snagu, a što je urađeno u rokovima planiranim Programom transformacije koji je usvojila Vlada. U novu organizacionu strukturu, počev od 1. jula 2019. godine, Poreska uprava Srbije ulazi bez ijednog otpuštenog radnika, navodi se dalje i napominje\n09.06.2019 u 13:59\nVlasnici nekretnina koji se bave izdavanjem, bilo da je reč o stanovima na dan ili krevetima u seoskim domaćinstvima, od 1. jula plaćaće porez. Paušalni porez obračunavaće se na osnovu nekoliko parametara – pet odsto prosečne bruto zarade ostvarene u godini koja prethodi godini u kojoj se porez obračunava, pomnožen brojem kreveta i koeficijentom turističkog mesta. Trenutno u Srbiji postoje četiri kategorije i 14 kategorisanih turističkih mesta, a koeficijent za prvu kategoriju biće najviši. Inače, kako se i očekivalo, paušalni porez neće biti veliko opterećenje za vlasnike nekretnina koji se bave izdavanjem jer neće zavisiti od broja gostiju, a s druge strane, pružiće im šansu da legalizuju svoj biznis. Aleksandar Seničić, direktor Nacionalne asocijacije turističkih agencija Juta, kaže\n20.05.2019 u 20:30\nKako bi promovisala potrošnju zdravih i tradicionalnih namirnica, rumunska vlada je odlučila da smanji stopu PDV-a s devet na pet procenata, prenosi „Euraktiv”. Odluka se odnosi, kako je navedeno, na rumunske tradicionalne, organske proizvode, uključujući i pića (bez alkoholnih) koje je odobrilo tamošnje ministarstvo poljoprivrede. Vlada procenjuje da će ova odluka u naredne četiri godine stvoriti budžetske gubitke od 175 miliona evra, ali smatraju da je ovo najbolji način da se podrži domaća potrošnja visokokvalitetnih prehrambenih proizvoda.\n14.05.2019 u 13:18\nRok za plaćanje poreza na imovinu ističe sutra\nRok za izmirenje druge rate poreza na imovinu je 15. maj i plaćaće se prema novim poreskim rešenjima za 2019, bar kada je reč o stanovnicima glavnog grada. Sekretarijat za javne prihode Beograda štampao je 700.000 rešenja za sve gradske opštine i već je trebalo da stignu na adrese svih obveznika, navode u ovoj gradskoj instituciji. Ako je bilo povećanja u odnosu na poslednji kvartal prošle godine, prema kome je plaćana prva ovogodišnja rata, ta razlika se izmiruje po prijemu rešenja, odnosno uz ratu za drugi kvartal. U slučaju da u nekom gradu još nisu stigla nova rešenja obveznici su dužni da do sredine maja plate porez na imovinu u visini poslednje rate za četvrti kvartal 2018. Inače, zakonski nije određen rok u kojem se mora obračunati zaduženje i doneti rešenje kojim se utvrđuje\nCuri vreme za prijavu poreza na platu\nZaposleni koji su imali sreće da tokom prošle godine zarade više od 2.470.644 dinara, (oko 21.000 evra), imaju još šest dana da Poreskoj upravi podnesu prijavu za plaćanje godišnjeg poreza na dohodak. Naime, poslednji rok za prijavu svih onih kojima je zaradila bila veća od trostrukog iznosa prosečne godišnje zarada po zaposlenom ističe u sredu 15. maja. Prijava se podnosi na obrascu u elektronskom obliku, ili pismeno i to poreskoj filijali prema mestu prebivališta obveznika koji je imao zaradu veću od 2,4 miliona dinara. Porez se plaća najkasnije 15 dana od dana dostavljanja rešenja o utvrđivanju godišnjeg poreza na dohodak građana.\n18.04.2019 u 12:21\nI Dijego Kosta utajio porez\nMADRID – Golgeter madridskog Atletika Dijego Kosta poslednji je u nizu optuženih fudbalera za utaju poreza u Španiji. Španski list El Mundo piše da se Kosta tereti da je „sakrio” 1,1 miliona evra 2014. godine kada je prelazio u Čelsi, pre nego što se prošle vratio u Atletiko. Španski reprezentativac, rođen u Brazilu, optužen je da nije prijavio prihod od marketinških akcija sa poznatim proizvođačem opreme Adidasom. Zato su već pokrenute spekulacije da bi 30-godišnji napadač mogao da napusti „jorgandžije” ovog leta i ode u Kinu, javlja Tanjug. Pre Koste za utaju poreza u Španiji optuženi su Lionel Mesi, Kristijano Ronaldo, Radamel Falkao, Aleksis Sančez, Marselo i mnogo drugi, a zajedničko im je da su svi priznali da su kršili zakon i tako izbegli da odrade kaznu iza rešetaka,\n17.04.2019 u 18:04\nPoslodavci sve revnosniji u plaćanju doprinosa\nPoslodavci u Srbiji izgleda postaju sve revnosniji kada je u pitanju redovno plaćanje doprinosa radnicima za penzijsko i invalidsko osiguranje. To potvrđuju i podaci Poreske uprave prema kojima više od 98 odsto aktivnih pravnih lica plaća ovu obavezu na vreme, potvrđeno je juče za „Politiku”. Prema poslodavcima koji tu obavezu iz nekog razloga izbegavaju, poreznici, kako kažu, preduzimaju mere redovne i prinudne naplate. Javno dostupni podaci idu u prilog navodima iz Poreske uprave i potvrđuju da je stepen naplate iz godine u godinu sve bolji.


Nikolić: Do Božića ću odlučiti da li ću se opet kandidovati\nNisam neskroman, ali je Srbiji potreban ovakav predsednik: Tomislav Nikolić\nPredsednik Srbije Tomislav Nikolić saopštio je danas da će do Božića doneti konačnu odluku o ponovnoj kandidaturi.\n"Nisam neskroman, ali je Srbiji potreban ovakav predsednik. Nisam ni skroman. Da sam skromniji okrenuo bih se potrebama porodici", poručio je on na godišnjoj konferenciji za štampu.\nNikolić je kazao da je propustio odrastanje sinova, a evo sada i unuka, jer je uvek mislio da su oni jedni od stotine hiljada, a svima treba pomoć.\n"Uvek sam hteo da pomognem građanima i znako kako, ali bez pobede se to ne može", podvukao je on.\nUkazao je da je često bio izložen negativnim stavovima medija i da su i njegovi savetnici i saradnjici trpeli i ništa im se nije praštalo samo što su bili njegovi saradnici.


Dobit banaka u Crnoj Gori 28 miliona eura - Biznis Info\nYou are at:Home»Banke»Dobit banaka u Crnoj Gori 28 miliona eura\nDobit banaka u Crnoj Gori 28 miliona eura\nBy BiznisInfo on\t 04/02/2019 Banke\nBankarski sektor je u 2018. godini ostvario pozitivan finansijski rezultat, a neto dobit na nivou sistema iznosila 28 miliona eura, jedan je od zaključaka 40. sjednice Savjeta Centralne banke Crne Gore, kojom je predsjedavao guverner Radoje Žugić.\nKako je saopšteno nakon sjednice, rezultat bi bio i bolji “da dvije banke nisu poslovale sa gubitkom od oko 23 miliona eura, što je pogoršalo agregatni rezultat”.\n“Bankarski sistem je stabilan i siguran i sa dobrim parametrima likvidnosti i solventnosti, i pored poznate situacije u dvjema nesistemskim bankama. Likvidna aktiva banaka je na izuzetno visokom nivou i ona je 30. januara iznosila 938 miliona eura”, precizirali su članovi Savjeta i dodali da je nastavljen trend pada nivoa loših kredita i kamatnih stopa.\n“Situacija u Atlas i IBM banci nije imala negativne posljedice na poslovanje ostalih banaka u sistemu. Evidentirani rast depozita u periodu nakon uvođenja privremene uprave u pomenutim bankama potvrđuje da je očuvano povjerenje u bankarski sistem. Naime, nivo depozita u 14 licenciranih banaka u Crnoj Gori 30. januara iznosio je 3,445 milijardi eura, što je za oko 25 miliona više u odnosu na njihov iznos 7. decembra prošle godine, kada je uvedena privremena uprava u bankama”, istaknuto je na sjednici.\nTakođe je zaključeno da se isplata garantovanih depozita “odvija efikasno i u skladu sa zakonskim procedurama”. Ocijenjena je pozitivnom i činjenica da se veliki broj deponenata odlučuje da vraćeni novac opet položi na štednju.\n“Savjet je usvojio i Izvještaj o poslovanju i sprovođenju politike CBCG za decembar 2018. godine. Konstatovano je da su aktivnosti tokom ovog perioda realizovane u skladu sa planiranim obavezama utvrđenim godišnjim Programom rada”, zaključeno je na ovom tijelu centralne institucije monetarnog sistema Crne Gore, prenosi Investitor.me.\nPavlović banka nudi 7 miliona akcija na berzi\nstrane investicijeturizaminvesticijeSASEKonzumenergijazapošljavanjeAgrokorBingoautomobiliMMFIzvozVlada FBiHBankeNaftaCijene


Klod Puel novi trener Lestera - Sport ekspres\nKlod Puel novi trener Lestera\nLester Siti je za novog menadžera imenovao Francuza Kloda Puela. “Lisice” su sa nekadašnjim trenerom Sautemptona potpisale trogodišnji ugovor.\nPuel je, pored “svetaca”, u svojoj karijeri sa klupe predvodio Monako, Lil, Olimpik Lion i Nicu. Vredi napomenuti da je Sautempton sa njim završio na osmom mestu u prvenstvu i igrao finale Liga kupa u kome je poražen od Mančester Junajteda, uprkos tome što je pred početak sezone ostao bez velikog broja važnih igrača.\nKreg Šekspir, koji je vodio tim od kada su “lisice” otpustile Klaudija Ranijerija prošle sezone, dobio je otkaz prošle nedelje. Lester Siti, šampion iz 2016. godine, je u nezavidnom položaju na premijerligaškoj tabeli i vlasnici su odlučili da je vreme za smenu na mestu menadžera.\n“Velika je privilegija biti menadžer Lestera, kluba čije su vrednosti i ambicije veoma bliske mojim. Veoma mi je uzudljiva mogućnost da pomognem klubu kako bi nastavio da nadograđuje skorašnje uspehe i veoma se radujem radu sa vlasnicima, igračima i trenerima. Nadam se da ćemo zadovoljiti navijače tako što ćemo nastaviti sa uspesima.” – rekao je Klod Puel za klupski sajt Lester Sitija.\nPrevious Previous post: Liga kup: Bilić je mačka sa devet života, čudesni Vest Hemov preokret na Vembliju\nNext Next post: BARAŽ USIJANJE: Dogovor Hrvata i Grka, u Zagrebu i Pireju bez gostujućih navijača!


10:36 25 Januar 2020\nEksplozija u Hjustonu, povređena jedna osoba /video/\nEksplozija se dogodila u zgradi na severoistoku Hjustona, u državi Teksas, navodi se na zvaničnom profilu policije grada na Tviteru.\nStotine hiljada ljudi u Bagdadu traži odlazak Amerikanaca iz Iraka /video/\nU Bagdadu se održavaju antiameričke demonstracije, javlja televizija „Sumarija“.\nVojno prisustvo SAD u Evropi je dostiglo rekord od početka veka, izjavio je generalni sekretar NATO-a Jens Stoltenberg na zajedničkoj sednici Komiteta Evropskog parlamenta za inostrane poslove i Podkomiteta za odbranu i bezbednost.\nVašington vrši procenu — „kakvu igru igra Moskva“\nIzmene u ruskoj Vladi verovatno neće dovesti do promena tih akcija koje preduzima Vašington protiv Moskve, izjavio je državni sekretar SAD Majk Pompeo u intervjuu novinaru Toniju Kacu.\nAmerički zvaničnik otkrio čime je Iran gađao američke baze u Iraku\nIran je u napadu na američke vojne baze u Iraku koristio starije tipove raketa, iz 1980-ih godina prošlog veka.\nIran se osvetio za generala, Amerika spremna na pregovore\nIran je završio osvetu za ubistvo generala Kasema Sulejmanija i neće preduzimati nove vojne akcije ako ne bude nove agresije SAD.\nRuski senator upozorio na posledice američke odmazde zbog napada Irana\nRuski senator Aleksej Puškov nazvao je iranski napad na američke vojne objekte u Iraku očekivanim.\nAmerika povlači snage iz Iraka\nMeđunarodna koalicija za borbu protiv terorističke organizacije DAEŠ obavestila je vlasti Iraka da povlači snage iz ove bliskoistočne zemlje, navodi se u pismu koalicije komandi za zajedničke koalicije.\nIrak je doneo odluku da ograniči delatnost američke vojske na teritoriji svoje države nakon ubistva iranskog generala Kasema Sulejmanija i jednog od komandanata šiitskih paravojnih formacija Abu Mahdi el Muhandisaja u Bagdadu, saopštio je Sputnjiku zvanični predstavnik komandanta Oružanih snaga Iraka Abdel Karim Halaf.\nAmerika poslala stotinu marinaca i Apače u Bagdad\nStotinu američkih marinaca stiglo je u ambasadu SAD u Bagdadu, gde su u toku protesti nakon američkog napada na objekte šiitskih grupa, izjavio je predstavnik Centralne komande SAD Majk Lohorn.\nRuska vlada sprema odgovor Americi na sankcije „Severnom toku 2“\nPremijer Rusije Dmitrij Medvedev naložio je Vladi da napravi i podnese mu na uvid recipročne mere na američke sankcije koje se tiču „Severnog toka 2“.


Zavirite u najveći otvoreni IKEA dom\nIzvor: Mondo, 27.Avg.2018, 15:07\nU utorak 28. avgusta započinje distribucija IKEA kataloga za 2019. godinu na 539.720 domaćinstava u Beogradu i okolini, koja će trajati do 12. septembra.\nDrugo izdanje IKEA kataloga za Srbiju slavi život kod kuće i poziva nas da zavirimo u najveći IKEA "otvoreni dom" ikada.\nNovi IKEA katalog dolazi u konceptualno >> Pročitaj celu vest na sajtu Mondo << izmenjenom obliku. Osim naslovne strane koja ima drugačiji izgled i sada dolazi s belim okvirom, za koji su inspiracija bili IKEA katalozi iz 1980-ih, u posebnom fokusu ovogodišnjeg izdanja je sedam domova, svaki sa svojom pričom i inspiracijom za svakodnevni život. Svaki od njih prikazuje različite životne situacije, kojima su zajedničke različite potrebe i zajednički život.\n"Ove godine smo želeli da proslavimo različitost načina na koji svi živimo. Mi u kompaniji IKEA kupcima želimo da pružimo ideje i inspiraciju u skladu s njihovim životnim izborima. Zato smo ove godine stvorili sedam stanova i time se odmakli od pojedinačnih soba kako smo ih do sada prikazivali u katalogu", izjavila je menadžerka za dizajn enterijera robne kuće IKEA Beograd, Dragoslava Marković Premeru.\nOsnov za stvaranje prikazanih sedam stanova bili su uvidi iz IKEA Izveštaj o životu kod kuće, za koji IKEA sprovodi istraživanja širom sveta. Previše stvari u stanovima pokazalo se jednim od najčešćih problema savremenog stanovanja, zbog čega dva stana pokazuju kako organizovati svoje stvari i uspomene. Tu je i stan od svega 16 kvadrata, kao i stan potpuno posvećen ekološki osvešćenom stilu življenja, a svi su kreirani uz pomoć IKEA rešenja.\nUz ovogodišnji katalog, najavljene su i neke od mnogobrojnih kolekcija koje će tokom godine stizati u robnu kuću IKEA Beograd.\nZapočinje distribucija novog IKEA kataloga na skoro 540.000 domaćinstava u Srbiji\nIzvor: Story, 27.Avg.2018\nPrepun inspiracije za život kod kuće, novi IKEA katalog poziva vas u najveći otvoreni IKEA dom ikada sa 7 različitih životnih priča… U utorak 28. avgusta započinje distribucija IKEA kataloga za 2019. godinu na 539.720 domaćinstava u Beogradu i okolini, koja će trajati do 12. septembra. Drugo...


Košarka – II Regionalna liga sever (m) 21. kolo: Kadet – Tisa 53:60 musicloverparadise.com\nOva, treća uzastopna, pobeda Bečejaca je na neki način očekivana jer su u susretu protiv Novosađana imali ulogu favorita. Naime, njihovi rivali u dosadašnjem toku takmičenja zabeležili su samo pet pobeda od kojih su prvu ostvarili tek nakon deset uzastopnih poraza. Uoči susreta sa ekipom Tise nalazili su se na 11. poziciji sa 23 osvojena boda, dok su u Bečejci u gornjem delu tabele Druge regionalne lige grupa sever.\nMeđutim, Bečejci su imali dosta muke u sali u Rumenki sa košarakašima Kadeta koji su od prvog minuta strahovitim pritiskom, pa i sredstivama oko terena, pokazali da se neće lako predavati. Ipak, zahvaljujući smirenom igrom, predvođeni iskusnim Stefanom Ratkovićem, efikasnim Perunovićem koji je postigao 18 koševa i mladim Milanom Kozinom koji je pružio sjajnu partiju, gosti uspevaju da pohvataju konce igre, steknu prednost u prvoj četvrtini i odrđe je do kraja i zaslužen dođu do pobede.\nBečejci su trenutno peti sa 32 boda uz dvanaest pobeda i osam poraza. Prvi su košarkaši Mladost Veternika sa 38 bodova, a poslednja je ekipa SO Koš iz Sombora sa 22 osvojena boda.\nU ostalim utakmicama aktuelnog kola ostvareni su sledeći rezultati:\nSloboda NS – Velika Kikinda 88:75\nSO Koš – Odžaci 112:78\nSivac – Mladost Veternik 104:109\nPetrovgrad – Budućnost 63:93\nBagljaš – Star 94:99\nU ovom kolu slobodna je ekipa Karađorđevo iz Banatskog Karađorđeva.\nU sledećem prvenstvenom kolu narednog vikenda na svom parketu Bečejci dočekuju ekipu Bagljaša iz Zrenjanina koju su u prvom delu prvenstva na gostovanju savladali rezultatom 73:68. Košarkaši Bagljaša su trenutno osmi sa 26 osvojenih bodova. Utakmica se igra u subotu, u sali SC „Đorđe Predin Badža“ s početkom u 17 časova, a sastaju se još:\nSlobodna u ovom kolu je ekipa Mladost Veternik iz Novog Sada.\nMore in this category: « Fudbal – Vojvođanska liga grupa sever 17. kolo: Bečej – Potisje 3:0 Vaterpolo – Turnir za plasman od 1. do 4. mesta I b liga Srbije: Kragujevčani slavili u finalu protiv Bečeja 15:5\t»


Zvijezda sija opet: pogledajte spot grupe Soba 403 - ISK WEB MAGAZIN\nOni fanovi rock’n’rolla koji danas imaju djecu ili su na putu da je dobiju mogli bi se sjetiti sarajevske grupe Soba 403 aktivne od 2001. do 2006. godine. Ovaj sarajevski rock’n’roll bend bio je jedan od najaktivnijih na početku novog milenija, a iza sebe su ostavili i istoimeni album.\nPetnaest godina nakon gašenja, vrata Sobe 403 su ponovo otškrinuta – na Youtubeu je kreiran kanal pod imenom benda i postavljen videospot za numeru “Je za nas”. Za miksanje ove numere bio je zadužen Adi Lukovac, dok je mastering uradio Stefan Komljenović na sarajevskom Radiju 202.\nSobu su činili Vedad Hulusić, Davor Sučić (ne Sejo Sexon), Faruk Jesenković i Vedad Trbonja. Vedad je muzičku karijeru nastavio sa grupom Billy Andol koja je objavila tri albuma.\nDa li je ovo samo podsjećanje na slavne dane jedne od najpitkijih bh. rock grupa ili iskra koja će zapaliti plamen ponovne aktivnosti, možemo samo nagađati. Ili postaviti direktno pitanje, ali nagađanje je slatko samo po sebi.\nPrethodni članakHellfest 2022 – 7 dana za 7 krugova pakla\nNaredni članakPromocija novog albuma grupe KRV večeras u Sarajevo Disk Music Shopu\nDigitala #1: Damir Avdić – Human Reich


Baš kada su se pojavili natpisi da su mu dani u ovom klubu odbrojani, golom koji je postigao protiv Monpeljea zapušio je usta kritičarima.\nU najavi utakmice s Dižonom, francuski list "Provans" piše da bi Radonjić šansu trebalo da dobije od prvog minuta, ali i da su dva italijanska kluba zainteresovana da ga angažuju.\nOvaj list navodi da je trener Sasuola Robert de Zerbi iskazao želju da u svom timu vidi srpskog internacionalca, pošto mu je upravo igrač takvih predispozicija potreban u ekipi. Sasuolo želi da iskoristi Radonjićev nejasan status u Olimpiku i dovede ga već tokom ovog prelaznog roka i napravi srpski tandem, koji bi on činio s Filipom Đuričićem.\nPored Sasuola, i Kaljari je takođe u potrazi za levim krilom, pošto Adam Unas više nije u planovima Euzebija di Frančeska. Ipak, šanse ovog kluba u trci s Sasuolom su dosta manje, s obzirom na to da klub iz Ređo Emilije ima veće ambicije i trenutno se nalazi u gornjem delu tabele, te će najverovatnije do kraja voditi borbu za pozaciju koja vodi u Evropu.\nOstaje samo pitanje da li će Olimpik odlučiti da se odrekne Radonjića ili bi Srbin otišao na pozajmicu, što zagovara i sportski direktor francuskog kluba Pablo Longorija. Međutim, ukoliko Radonjić i večeras odigrao dobro verovatno bi šanse da napusti klub značajno opale.\nUkoliko se odluči za Italiju, Radonjić ne bi trebalo da ima problem što se navikavanja tiče, pošto je već nastupao u ovoj zemlji, u mlađim kategorijama Rome. Inače, Radonjić je u Marsej stigao 2018. godine iz Rome, ugovor s ovim klubom ima do juna 2023. godine, a u aktuelnoj sezoni je odigrao 10 mečeva i zabeležio po gol i asistenciju.\nVideo: Slavlje Radonjića na derbiju


Kandidat za ministra finansija i ekonomije u novoj vladi Srbije Mlađan Dinkić najavio da će nova vlada u prvih nekoliko meseci morati da se zadužuje jer u budžetu ima sredstava za plate i penzije samo do kraja avgusta.\nLider Ujedinjenih regiona Srbije rekao je da neće biti smanjenja ni zamrzavanja plata i penzija i da će, ukoliko bude izabran za ministra, u avgustu obezbediti sredstva za redovne isplate primanja.\n- Razgovaraćemo i sa Ruskom Fedracijom da deo kredita od 800 miliona dolara koji je odobren za Železnicu konvertuje u budžetsku podršku. Imamo signale da će deo od par stotina miliona dolara biti konvertovan u budžetsku pomoć - kazao je Dinkić.\nNova vlada će pozvati, istakao je, i Svetsku banku i Međunarodni monetarni fond (MMF) na nastavak razgovora. Srbija će tražiti promenu aranžmana sa MMF koji, kako je ocenio, nije dobro ugovoren i zahtevati da sredstava MMF-a ide u budžet.\n- Prva stvar koju ću uraditi biće analiza stanja u državnoj kasi iako se već sad sumnja da je stanje katastrofalno - istakao je Dinkić i dodao da će nakon toga uraditi analizu rashoda, odnosno analizu koje agencije i fondovi mogu da se ukinu.\nDinkić, koji je učestvovao u radu i odlazeće vlade Srbije, kao ministar ekonomije od njenog formiranja u julu 2008. do marta 2011, rekao je da je Demokratska stranka šest godina vodila javne finansije, i napravila rekordan budžetski deficit od preko sedam odsto BDP-a.\nKalanović: Država će obezbediti plate i penzije\nFunkcionerka URS-a i kandidat za mesto ministra regionalnog razvoja i lokalne samouprave Verica Kalanović kaže da će država obezbediti pare za plate i penzije do kraja godine, kao i da veruje da će novi parlament raditi kvalitetno i u mirnoj atmosferi.\n- Država će obezbediti pare za plate i penzije do kraja godine i nećemo ući u krizu, a već 2013. godine radićemo na održivosti sistema, smanjenju deficita, povećanju prihoda - rekla je Kalanović.\nKomentarišući najavu da para za plate i penzije ima do avgusta ona je istakla da je hrabrost uhvatiti se u koštac sa takvim stanjem u budžetu i obezbediti normalno funkcionisanje države, isplatu i plata i penzija.


U okviru akcije „Rakovica bez barijera” postavljeno više od 50 rampi – 24sata online\nU okviru akcije „Rakovica bez barijera” postavljeno više od 50 rampi\nGradska opština Rakovica sprovodi akciju „Rakovica bez barijera” u okviru koje je postavljeno više od 50 rampi u zadnjih devet godina, navodi se u saopštenju iz te opštine.\nCilj kampanje je pomoć osobama sa invaliditetom, trudnicama, majkama sa bebama i slabo pokretnim licima.\n– U toku su radovi na postavljanju tri rampe za osobe sa invaliditetom. Dve se postavljaju u Sportskom centru „Rakovica”, dok se jedna postavlja na bočnom ulazu zgrade Gradske opštine Rakovica – precizira se u saopštenju.\nPodsećaju da su na parkingu ispred zgrade Opštine postavljene dve rampe za osobe sa posebnim potrebama. Takođe, na parkingu ispred Opštine obeležena su parking mesta za osobe sa invaliditetom, kao i mesta za trudnice i roditelje sa decom.\nNajveći broj rampi u okviru ove akcije postavljen je na ulazima stambenih zgrada, za koje su zahteve podnosili njihovi upravnici, ističe se u saopštenju.\n– Kampanja ima za cilj i podizanje svesti kod privrednih subjekata, državnih institucija, ali i samih pojedinaca, da ličnim primerom pomognu licima sa posebnim potrebama, obolelim od multiple skleroze, trudnicama, roditeljima, ali i svim starim licima koja se otežano kreću, tako što će ispred svojih ulaza ukloniti barijere – navodi se u saopštenju.\nTagovi: „Rakovica bez barijera”Gradska opština Rakovicarampe za osobe sa invaliditetom\nPetar Božović otkrio kakve probleme ima nakon povrede


Novi protesti širom Mjanmara, policija upotrebila gumene metke i šok bombe\nSvet Autor:FoNet05. mar. 202108:461 komentar\nVeliki broj ljudi učestvovao je u Mandalaju, Jangonu i Patejnu na demonstracijama protiv državnog udara, kojim je vojska 1. februara preuzela vlast u Mjanmaru.\nU Mandalaju su demonstranti uzvikivali „kameno doba je završeno, ne plašimo se vaših pretnji“, dok je u Jangonu policija upotrebila gumene metke i šok bombe kako bi rasturila proteste, među čijim učesnicima je bilo i stotinak lekara u belim mantilima.\nVisoki komesar Ujedinjenih nacija za ljudska prava Mišel Bašele zatražila je od policije da prekine akciju protiv mirnih demonstranata i navela podatak da je uhapšeno više od 1.700 osoba, uključujući 29 novinara, javlja Rojters.\nMinistar spoljnih poslova Singapura Vivijan Balakrišnan je upotrebu oružja protiv učesnika protesta u Mjanmaru nazvao „nacionalnom sramotom“ i zatražio od armije da dođe do mirnog rešenja krize, ali je ocenio da bi spoljni pritisak imao samo ograničen uticaj na situaciju.


voda – KRUŠEVAC.LINK\nKRUŠEVAC: RASPORED STACIONARNIH I POKRETNIH CISTERNI SA VODOM ZA PIĆE\nSpisak i raspored cisterni sa pijaćom vodom, počev od subote 04.06.2022. godine, do momenta objavljivanja zvaničnih rezultata od strane Zavoda za javno zdravlje Kruševac, koji je ovlašćen da posle ispitivanja kvaliteta vode i dobijenih pozitivnih rezultata proglasi da je voda ispravna i za piće. STACIONARNE CISTERNE: Šumice – raskrsnica posle VP Doma – 1 komad, broj […]\nZbog rekonstrukcije vodovodne mreže u četvrtak, 19. novembra 2020. godine od 09.00 do 12.00 časova bez vode će biti zgrade “Lamele” (od spomenika do SUP-a). Zbog rekonstrukcije vodovodne mreže u četvrtak, 19. novembra 2020. godine od 08.00 do 14.00 časova bez vode će biti naselje Pejton.\nZbog izrade vodovodnog priključka dana 29.10.2020.godine od 09.00 do 14.00 časova bez vode će biti: Begovo Brdo, Vučak, Pepeljevac, Lukavac, Trebotin, Žabare, Doljane, Mrmoš, Velika Vrbnica, Mala Vrbnica.


RS preko EU nabavlja lijek protiv kovida - BIGportal.ba\n15 Oktobra, 2020 15 Oktobra, 2020 0482\nRS će u sklopu ugovora o nabavci medicinske opreme s Evropskom komisijom dobiti lijek remdesivir koji se koristi u tretmanu kovida, potvrdio je Alen Šeranić, ministar zdravlja i socijalne zaštite, nakon sjednice Vlade RS.\nOn je istakao da je RS iskazala potrebu za 1.100 doza, te da će se svakog mjeseca u Evropskom centru za kontrolu bolesti biti određene kvote koliko svakoj zemlji pripada doza u skladu s stanjem broja oboljelih.\nNaglasio je da je ugovor s Evropskom komisijom potpisala BiH, a da se onda unutar BiH lijek raspodjeljuje u skladu s potrebama prema bolnicama.\nŠeranić je rekao da je RS do kraja godine rezervisala 1,5 milion maraka za nabavku ovog lijeka, te da će se dalje ta suma usklađivati u skladu s potrebama. Naglasio je da je sada ovaj lijek jedino moguće nabaviti preko EU, te da će RS iskoristiti tu priliku.\nŠkotska “prijeti” Srbiji: Možemo sve što zamislimo


"Tačijevi snovi se neće ostvariti" • RTK\n"AP KiM i opštine Bujanovac, Preševo i Medveđa jesu i biće deo iste države - Republike Srbije, a snovi Hašima Tačija o pripajanju teritorija se neće ostvariti".\nOvo je poručio direktor Kancelarije za Kosovo Marko Ðurić.\n"Hašim Tači može da sanja i tome kako će samoproglašenom Kosovu pripojiti Tahiti ili Jamajku, ali to se nikada neće dogoditi, kao što se neće ostvariti ni njegovi snovi o Bujanovcu, Preševu i Medveđi", poručio je Ðurić u saopštenju.\nOn ocenjuje da je odlično to što je Hašim Tači, izjavom da je njegov san da se opštine na jugu Srbije, Preševo, Medveđa i Bujanovac, pripoje Kosovu, još jednom podsetio svet na pravo lice svoje politike\n"Umesto što sanja velikoalbanske snove, Tači bi trebalo da počne da razmišlja o novom zanimanju, jer vreme velikoalbanskih nacionalnih bardova i ratnih poglavica je nepovratno završeno", poručio je Ðurić.\nOn kaže da Tačiju možemo da obećamo da, "kada Kosovo i faktički povrati status kakav ima po Rezoluciji 1244, između pomenutih opština i južne srpske pokrajine neće biti nikakvih administrativnih prelaza, i da će žitelji KiM za kojima ne postoje poternice Republike Srbije moći slobodno da se kreću po čitavoj teritoriji svoje države Srbije".


Градски културни центар придружује се акцији #останикодкуће – Grad Užice\nGradski kulturni centar pridružuje se akciji #ostanikodkuće\nGradski kulturni centar pridružuje se akciji #ostanikodkuće i obaveštava građane da počinje sa emitovanjem snimaka koncerata iz prethodnog perioda na svojoj fejsbuk stranici. Koncerti će biti emitovani u premijernim terminima gde će publika i nakon toga moći da ih pronađe i pogleda.\nPosle emitovanja snimka koncerta zagrebačke grupe “Drugi način“ iz 2016. godine, sledeći koncert koji publika može pogledati je koncert čuvene beogradske akustične grupe “S vremena na vreme“ iz 2017. godine. Snimak koncerta biće emitovan u utorak, 24. marta od 21 čas na fejsbuk stranici Gradskog kulturnog centra. Inače, projekcija će uslediti tačno 3 godine nakon fantastičnog trostrukog koncerta u Gradskom kulturnom centru.\nNakon toga, u petak 27. marta takođe od 21 čas biće emitovan snimak 37. Smotre amaterskog narodnog stvaralaštva u Ravnima iz 2018. godine. Dan kasnije, u subotu 28. marta biće prikazana kompilacija snimaka koncerata iz Gradskog kulturnog centra održanih tokom 2019. godine.\nU sredu 01. aprila od 21 čas na našoj stranici emitovaćemo koncert Kamernog orkestra iz Bitolja koji su nastupili kao Rock Symphony na Trgu Partizana 2018. godine u okviru programa Kulturnog leta u našem gradu.\nNakon toga, u petak 03. aprila u istom terminu od 21 čas možete pogledati snimak koncerta grupe Sanja Ilić i Balkanika iz 2019. godine.\nUkoliko propustite premijere, snimak možete uvek kasnije pogledati jer će biti dostupan na njihovoj fejsbuk stranici.


Delegacija iz Srbije doputovala u Banju Luku\nPored Vučića u delegaciji Srbije su i predsjednik Narodne skupštine Ivica Dačić, predsjednica Vlade Ana Brnabić i ministar unutrašnjih poslova Republike Srbije Aleksandar Vulin\nDelegacija Republike Srbije, predvođena predsjednikom države Aleksandrom Vučićem, stigla je jutros u Banju Luku u posjetu bosanskohercegovačkom entitetu Republika Srpska (RS), javlja Anadolu Agency (AA).\nAvion s delegacijom Srbije sletio je jutros na Mađunarodni aerodrom Banja Luka u naselju Mahovljani, a pored Vučića u delegaciji Srbije su i predsjednik Narodne skupštine Ivica Dačić, predsjednica Vlade Ana Brnabić i ministar unutrašnjih poslova Republike Srbije Aleksandar Vulin.\nAleksandar Vućić će se sastati sa predsjednicom RS-a Željkom Cvijanović i predsjedavajućim i članom Predsjedništva Bosne i Hercegovine Miloradom Dodikom.\nIstovremeno sa Ivicom Dačićem u Narodnoj skupštini RS razgovarat će predsjednik ove institucije Nedeljko Čubrilović, dok će se premijerka Srbije Ana Brnabić sastati sa premijerom RS-a Radovanom Viškovićem u Administrativnom centru Vlade RS-a.\nU 9.15 sati bit će održana Sjednica Vijeća za saradnju Republike Srpske i Republike Srbije.\nNa svečanoj akademiji povodom 22. aprila Dana grada Banjaluka predsjedniku Srbije bit će uručeno priznanje Ključ grada.


"Tiha pandemija" - najčešći mentalni poremećaj - Zdravlje Vodič | Vaš vodič kroz zdravstveni sistem Srbije\nHitna pomoć u Beočinu na novoj adresi\nNa panel diskusiji na Globsec Forumu 2022, predstavljeni su rezultati Istraživanja o depresiji za deset zemalja centralne i istočne Evrope, kao i Baltika, odnosno izveštaji koji sadrže niz preporučenih akcija za poboljšanje upravljanja i nege pacijenata sa depresijom u regionu. Predstavnici organizacija pacijenata koji su učestvovali u izradi ovog istraživanja predstavili su zajednički dokument, Memorandum pacijenata, kojim se zahteva veća uključenost pacijenata i unapređenje kvaliteta nege osoba obolelih od depresije.\nDepresija je najčešći mentalni poremećaj danas. Svetska zdravstvena organizacija procenjuje da depresija pogađa više od 40 miliona osoba u Evropskoj Uniji, što čini 4,3 odsto Evropljana. Međutim, s obzirom na psihološke efekte pandemije COVID-19, globalna rasprostranjenost anksioznosti i depresije porasla je za ogromnih 25 odsto samo u prvoj godini pandemije. Vrlo je verovatno da je ova brojka sada još veća. Istovremeno, kontekst pandemije učinio je temu depresije relevantnijom nego ikada, a doktori i akademici širom sveta nazvali su je „tiha pandemija”.\nU centralnoj i istočnoj Evropi i Baltiku, više od 2,4 miliona ljudi pati od depresije. Iako je broj visok, depresija je nedovoljno prepoznata s ozirom na to da veliki deo populacije i dalje ima predrasude u vezi sa problemima mentalnog zdravlja, a prema lokalnim podacima, većina slučajeva depresije se i dalje ne leči.\n“Od depresije boluje 3,8 odsto stanovništva širom sveta, uključujući 5 odsto odraslih, a ovaj procenat je još viši kada je reč o osobama starijim od 60 godina. Baš kao što pokušavamo da se uhvatimo u koštac sa pandemijom COVID-19, moramo se fokusirati na borbu protiv ovog sve većeg problema koji pogađa celokupno društvo” , rekao je Jozef Šuvada, član Izvršnog odbora SZO.\nRezultati istraživanja o depresiji pokazuju potrebu za ulaganjem u negu. Deset timova stručnjaka i istraživača iz centralne i istočne Evrope i Baltika analiziralo je brigu i lečenje depresije. Ovu medotologiju je razvila organizacija The Health Policy Partnership, u partnerstvu sa organizacijama GAMIAN i EUFAMI, kao i Evropskim psihijatrijskim udruženjem. Istraživanje o depresiji u 10 zemalja deo je šireg istraživanja koje obuhvata evaluaciju ključnih nacionalnih zdravstvenih politika i usluga namenjenim osobama koje pate od depresije u Belgiji, Francuskoj, Italiji i Rumuniji.\n„Uprkos očiglednoj potrebi da se unapredi briga o mentalnom zdravlju, većina zemalja centralne i istočne Evrope i Baltika zaostaje za EU prosekom po pitanju ukupnih ulaganja. Profesionalne kapacitete, kao i brigu zajednice o ljudima koji su u najvećem riziku od depresije, takođe treba unaprediti”, rekla je Ana Mihalkova, regionalni koordinator Istraživanja o depresiji iz agencije za odnose s javnošću Seesame.\nIntegrisana nega – sistem usredsređen na pacijenta, koji podržava osobe sa depresijom tokom njihovog života i u celom zdravstvenom sistemu, je od suštinskog značaja za pružanje adekvatne podrške i lečenja. Integracija usluga mentalnog zdravlja i usluga socijalne pomoći može povećati stopu lečenja i smanjiti teret bolesti.\nPredstavnici pacijenata su ponovili zaključke Memoranduma pacijenata u celom regionu. „Zahtevamo od donosilaca odluka da unaprede integrisane sisteme nege, prikupljanje i korišćenje podataka, angažovanja pacijenata i uključivanje tehnologije u lečenje”, izjavio je Bogdan Dobnik, direktor udruženja pacijenata OZARA iz Slovačke.\n„Pacijenti oboleli od depresije i njihove porodice zaslužuju istu vrstu strateškog plana kao i pacijenti koji boluju od karcinoma”, dodao je Andrej Vrsanski, direktor Lige za mentalno zdravlje, najveće krovne organizacije korisnika i pružalaca usluga mentalnog zdravlja u Slovačkoj.\nPredstavnici vlada obećavaju da će se fokusirati na depresiju\nNakon decenija nedovoljno finansiranih sistema zaštite mentalnog zdravlja i dugih diskusija o reformama, predstavnici vlasti u regionu spremni su da depresiju stave na svoj dnevni red.\n„Slovačka ove godine preuzima rotirajuće predsedavanje grupom Višegradska četvorka, pa želimo da zaštita mentalnog zdravlja bude naš prioritet i da podstaknemo saradnju i unapređenje naših zdravstvenih sistema širom regiona, čak i dalje u susedstvu”, rekao je Robert Babela, državni sekretar Ministarstva zdravlja Republike Slovačke.\nOvo istraživanje o depresiji pokrenula je i finansirala firma Janssen, koja je deo farmaceutske kompanije Johnson and Johnson.


"April, mjesec čistoće" - Komunalnom preduzeću iz Lopara 60 kontejnera - NOVI GLAS\nU okviru aktivnosti „April – mjesec čistoće“, zaposleni u Javnom komunalno preduzeću „Čistoća“ Lopare započeli su uređenje naselja na području ove mjesne zajednice.\n“U skladu sa potpisanim sporazumom o primarnom odvajanju ambalažnog otpada sa AD” Komunalac “Bijeljina, dobili smo na korištenje kontejner za njegovo sakupljanje”, rekao je Željko Đokić, vršilac dužnosti direktora JKP “Čistoća” Lopare.\nNaveo je da je riječ o oko 60 kontejnera od 600 litara, koje su radnici JKP “Čistoća” očistili, obojili i pripremili za upotrebu.\nĐokić je dodao da se sve pomenute aktivnosti provode u cilju podizanja svijesti stanovništva da zemlja i njeni ekosustavi daju život, te pozvao građane opštine Lopare da daju svoj doprinos pomenutoj akciji.\nNačelnik opštine Lopare Rado Savić zahvalio se komunalnom preduzeću iz Bijeljine i gradonačelniku Ljubiši Petroviću na angažmanu kako bi dio donacije / Kompanije za upravljanje otpadom Odense / iz danskog grada Odense, mogli koristiti komunalno preduzeće i građani opštine Lopare.


SNSD-u se nikada ne zna!? O (ne)dosljednosti i brojnim kopernikantskim preokretioma Dodikove partije mogao bi se napisati čitav niz romana, velikih istraživanj i doktorskih disertacija. Iako se u javnosti predstavljaju kao ljuta opozicija, veliki kritičari rada zajedničkih institucija i Savjeta ministara BiH, svi poslanici SNSD-a danas su glasali za prijedlog Budžeta institucija BiH u 2018. godini? Posebno je iznenađujuće i zbunjujuće djelovala diskusija i pohvale poslanika Nikole Špirića.\nBudžet je ključni dokument, i podrška poslanika SNSD-a pokazuje da Dodik i njegova stranka podržavaju rad Savjeta ministara BiH, iako su prethodnih mjeseci i godina iznosili veoma teške optužbe za loš rad, opstrukcije, izdaju, i tako pokušali prebaciti odgovornost za tešku ekonomsku situaciju u Republici Srpskoj i BiH. Današnje glasanje i podrška SNSD-a Savjetu ministara BiH, još jednom razobličava kvazi-politiku i svo licemjerstvo Dodikove stranke.\nVladi Željke Cvijanović prijeko je potreban novi aranžman i kredit MMF-a, kako bi uz emitovanje stotina miliona maraka obveznica i trezorskih zapisa uspjela da nekako održi socijalni mir, te upornim ponavljanjem laži i spinova prikrije ekonomski kolaps do oktobarskih izbora. Dodik i Cvijanovićka su spremni apsolutno na sve ustupke, koje kreiraju domaći i strani kreditori, kako bi obezbjedili nove kredite i novac za krpljenje budžetskih rupa. Ne treba imati nimalo sumnje da će Vlada Republike Srpske nakon Ljubije, krenuti u prodaju Elektroprivrede RS, potom Šuma Srpske, preostalih javnih preduzeća i prirodnih resursa Republike Srpske, sprovodeći neoliberalnu dogmu svjetskih bankara i moćnika, i pretvarajući nas u poslednju evrospku koloniju.\nZanimljivo je da je u jednom u nizu kopernikanskih obrta, Milorad Dodik prošle godine oštro kritikovao MMF, tvrdio da su njegova nametnuta ekonomska rješenja i privatizacija odgovorni za krah privrede i da su jadne zemlje koje zavise od MMF-a. Ipak stiješnjen uz zid sa praznom državnom kasom, Dodik i njegova vlada su prihvatili sve uslove MMF-a i Svjetske banke, i spremni su na nove ustupke, namete, rasprodaju Republike Srpske kako bi nacionalnom izdajom omogućili dalji opstanak na vlasti.


Vesti online / Sport / Fudbal / FSS: Crvena zvezda i Vojvodina ne mogu da registruju nove igrače!\nVestionline, mozzartsport.com, Sportski žurnal A\nDisciplinska komisija Fudbalskog saveza Srbije suspendovala je deset klubova i zabranila im registraciju novih igrača dok ne izmire obaveze.\nOd superligaša su kažnjeni Crvena zvezda, Vojvodina, Radnik iz Surdulice i Borac iz Čačka, iz Prve lige Srbije su to Jagodina, Inđija, Novi Pazar, Radnički iz Kragujevca i užička Sloboda, a suspendovan je i Ženski fudbalski klub Sloga Radnički.\n- Nijedan od ovih klubova neće moći da registruje pristigle fudbalere do izmirenje dugovanja, na osnovu pravosnažnih presuda Arbitražnog suda FSS i drugostepenog organa. Dužnicima su ostavljene dve mogućnosti - da regulišu dugovanja ili naprave sporazum sa drugom stranom o izmirenju u određenom roku - prenosi "Sportski žurnal".\nNaredna sednica Disciplinske komisije Fudbalskog saveza Srbije je zakazana za 10. januar, a prelazni rok u Srbiji počinje 15. januara.


Beta 16. juna 2021. 21:10\n„Srbija je zemlja koja razvija odnose i sa zemljama van EU. Mi takodje u EU imamo zemlje članice koje su (vojno) neutralne, ali nijedna zemlja članica EU ne izvodi vojne vežbe sa Rusijom ili Belorusijom“, rekao je Bilčik u intervjuu za Radio Slobodna Evropa (RSE).\nPovodom reakcije srpskog predsednika Aleksandra Vučića da Bilčik nema prava da odredjuje Srbiji sa kim će učestvovati na vojnim vežbama, izvestilac EP navodi da je njegov komentar bio o tome da treba imati u vidu kontekst i momenat u vremenu. Bilčik je 13. juna rekao da zajednička vojna vežba Srbije sa Belorusijom i Rusijom „Slovensko bratstvo 2021“ ne doprinosi napretku Srbije u evrointegracijama.\n„Ove nedelje raspravlja se o sankcijama koje će ciljati vlasti u Belorusiji nakon državnog terorizma koji su učinili kidnapovanjem EU aviona izmedju dve EU države. Moja izjava je bila u pravcu toga da, dok imamo razgovore o važnoj medjuvladinoj konferenciji (Srbije i EU), održavanje vojne vežbe u tom momentu sa ruskim i beloruskim specijalnim snagama, u Rusiji, jeste signal na koji jedan broj država članica neće gledati pozitivno“, kazao je Bilčik.\nBilčik je rekao da želi da „ohrabri razvoj dogadjaja“ koji mogu da pomognu Srbiji u pridruživanju EU.


Grobari, najnovije vesti - Naslovi.net\nPartizan je danas ličio na ekipu iz nekog ranijeg, ne tako davnog perioda. Ako su posle poraza od Voždovca crno-beli imali primedbi na suđenje, današnji poraz u Lučanima bio je plod isključivo bezidejne, bezvoljne i neefikasne igre ekipe Sava… »\nPonovo se digla prašina oko penala dosuđenog za Crvenu zvezdu na utakmici sa Radom koju je lider šampionata rešio u svoju korist 3:1. Naime, Crvena zvezda je do drugog gola stigla posle penala koji je skrivio golman Mirković nad Rodićem. Kada se… »\nTelegraf: Svi znaju da sam zvezdaš, ali ovo je sramota: Viktor Savić o penalu crveno-belih!Večernje novosti: Viktor Savić o penalu: Svi znate da sam zvezdaš, ali ovo je sramota (video)još 1 povezana\nEkipa Partizana je uspela da zabeleži drugu pobedu u sezoni ABA lige. Ekipa Partizana je zabeležila novu pobedu u ABA ligi i to na veoma teškom gostovanju u Baru. Ekipa Mornara je preslišana sa 76:65 sjajnom igrom u drugom poluvremenu, a crno-beli su… »\nUdes u Albaniji: Kurti krenuo da slavi pobedu na izborima, pa se slupao (foto)\nMogerini žali zbog istorijske greške oko pregovora o proširenju EU


Politika koči ekonomsku odluku o smanjenju carina na repromaterijal - Akta.ba\nPolitika koči ekonomsku odluku o smanjenju carina na repromaterijal\nPrema raspoloživim podacima, benefite od ove odluke ima 250 kompanija u kojima je zaposleno više od 40.000 radnika.\n26.10.2018. 08:54 / Izvor: Nezavisne novine\nIako je najavljeno kako će odluka o privremenoj suspenziji i smanjenju carina na repromaterijal za 2019. godinu biti usvojena prije izbornog procesa, to se nije desilo, pa privrednici strahuju kako će u narednoj godini ostati bez veoma važnog podsticaja.\nOdluka se već više od mjesec dana nalazi na stolu Savjeta ministara BiH, ali ova institucija je u svojevrsnoj blokadi, jer ministri iz reda hrvatskog naroda iz političkih razloga, koji nemaju veze s ekonomijom, nisu došli na posljednja dva zasjedanja.\nI pored toga, Mirko Šarović, ministar spoljne trgovine i ekonomskih odnosa BiH, a koji je još u avgustu najavio donošenje odluke u razumnom vremenu, je optimista.\n"Bez obzira na dvije odgođene sjednice, ne vidim razlog da naredna ne bude održana u narednim danima. Kada je odluka u pitanju, optimista sam i vjerujem da će biti usvojena, jer je u pitanju opšti interes", kazao je za "Nezavisne" Šarović i ocijenio kako bi odluka mogla biti usvojena početkom novembra.\nPrema raspoloživim podacima, benefite od ove odluke ima 250 kompanija u kojima je zaposleno više od 40.000 radnika, od kojih najveći broj, 30.000, u tekstilnoj i kožarskoj industriji.\nProcjene pokazuju kako je budžet zbog ove odluke godišnje uskraćen za oko četiri miliona maraka, što je, prema ocjeni mnogih, beznačajno u odnosu na efekat koji se njima dobija.\nPero Ćorić, direktor Sektora granskih udruženja u Privrednoj komori Republike Srpske, kaže kako se poslovna zajednica u cijeloj zemlji nadala da će odluka biti ranije usvojena, znajući da je formiranje vlasti veoma komplikovano, a što se, nažalost, i potvrdilo.\n"U narednim danima ćemo ponovo stupiti u kontakt s Ministarstvom i sa Savjetom ministara, gdje ćemo im predočiti koje sve negativne posljedice će imati neusvajanje te odluke s obzirom na to da su preduzeća ovu odluku već ukalkulisala u svoje poslovanje. Privrednici ne mogu čekati da li će i kada biti formirana vlast, jer život teče dalje, isporuke se vrše svaki dan, a ugovori prema kupcima su definisani i potpisani. Bilo bi žalosno, a ujedno i velika šteta, ako takva odluka ne bi bila usvojena, jer bi to otežalo uslove poslovanja", kaže Ćorić.\nSmatra kako je ovo najbolji momenat da političari pokažu kako im je opšti interes iznad partijskog, te ih pozvao da učine sve kako bi ovaj problem bio riješen.\n"Ovaj dokument je primjer kako se razumnom i racionalnom odlukom može vrlo lako pomoći privredi, a ta sredstva koja su kroz nju umanjena, sigurno su vraćena kroz poreze i doprinose, a efekti su daleko veći", zaključio je Ćorić.\nAmir Međić, sekretar Udruženja tekstila, obuće i kože (UTOK) Federacije BiH, smatra kako je najveći problem to što je odluka privremenog karaktera i što se donosi svake godine.\n"Odluka bi trebalo da bude donesena u formi zakona, a koji se uvijek može mijenjati. Sadašnji dokument je na snazi do kraja godine, tako da sve do kraja decembra neće biti kasno da se donese nova. Ja sam optimista po tom pitanju", kazao je on.\nUTOK d.o.o. Sarajevo\nHamdije Kreševljakovića 42 71000 Centar Sarajevo


Poplave – nakon prve i hitne pomoći, fokus na period obnove\nNa vratima Evrope Poplave – nakon prve i hitne pomoći, fokus na period obnove 15. juni/lipanj, 2014.\nPoplave u Orašju, BiH\nMisija UN–a u BiH od prvog dana poplava uspostavila je koordinaciju svih međunardnih aktera na pružanju pomoći. Slobodan Tadić, UN-ov koordinator za hitne intervencije, napominje da se otvaraju dvije kancelarije, u Doboju i Brčko Distriktu, koje će koordinirati donatorske aktivnosti na poplavljenim područjima.\n„Počinjemo ugovor sa 400 ljudi, koji već rade, koji su angažovani kroz Biro za zapošljavanje u najkritičnijim opštinama. Angažovana je i teška mašinerija koja na terenu radi na raščišćavanju puteva, uspostavi mostova. Na primjer, otkup malina neće moći biti izveden ako se ne uspostave mostovi koji bi radili. Naravno, pokušavamo onaj segment koji je najpotrebniji ljudima – govorim o pitkoj vodi, o hrani, o stočnoj hrani. Mi smo, zajedno sa svim ostalim međunarodnim donatorima, radili sa institucijama vlasti Bosne i Hercegovine, prije svega sa Ministarstvom sigurnosti, kroz operativni centar koji je uspostavljen za koordinaciju ublaživanja posljedica poplava. Sada se fokusiramo na ovaj period od 60 dana nakon poplava, jer ćemo mi kroz razne vidove donacija koje su već najavljene pokušati što prije i adekvatno odgovoriti i vratiti ljude u svoje kuće.“\nMinistar za ljudska prava i izbjeglice BiH Damir Ljubić kaže da će biti osigurana sjemena i đubrivo za provođenje sjetve.\n„Sa predstavnicima Evropske komisije razgovarali smo da će ona sredstva iz IPA fondova, koji su predviđeni za neke druge projekte, a za koje je data suglasnost da budu upotrebljeni za ovu vrstu namjene u iznosu od oko 42 miliona maraka, biti operativna - kada mi poduzmemo sa svoje strane iste aktivnosti - već početkom sedmog mjeseca. Značajna sredstva postoje u UNDP-u, s kojim ćemo isto tako konkretno raditi u budućem periodu. Dogovorili smo, i vjerovatno će biti donatorska konferencija negdje sredinom sedmog mjeseca i nadamo se da ćemo kroz sve ove aktivnosti osiguranja značajnih sredstava za urgentne potrebe, u prvom redu za stvaranje uvjeta za stanovanje i pomoć u poljoprivredi, tu pomoć i osigurati.“\nOtpravnik poslova Američke ambasade u BiH Nikolas Hil najavio je, nakon posjete Operativnom centru Ministarstva sigurnosti BiH, značajan projekat američke vlade.\n„Poslije prve, hitne faze, faze u kojoj je trebalo odmah obezbijediti pomoć, nastupa faza obnove, faza oporavka i meni je zaista zadovoljstvo danas objaviti da Sjedinjene Američke Države namjeravaju još dodatno dati deset miliona dolara pomoći za taj oporavak. Program će biti napravljen i razvijen od strane USAID-a. To je program u okviru kojeg ćemo mi trošiti taj novac na pomoć.“\nKada god je bilo teško Bosni i Hercegovini, američka vlada i USAID bili su tu da pomognu, kazao je ministar finansija BiH Nikola Špirić.\n„Posebno je bitno da će ovih deset miliona dolara biti upotrijebljeno za obnovu vrtića, škola, u socijalni i ekonomski razvoj, čuvanje svakog radnog mjesta, otvaranje novih radnih mjesta. U simbiozi sa pomoći koju čekamo i donatorskom konferencijom, ja se nadam da ćemo raditi u interesu tih ljudi koji svaki dan očekuju pomoć, kako od institucija vlasti Bosne i Hercegovine, tako i od međunarodnih institucija. Teško je bilo gledati koliko je čovjek nemoćan naspram elementarne nepogode, ali isto tako je jako bitno osjetiti da postoje prijatelji u teška vremena, postoje prijatelji i dobri ljudi, i humanitarne organizacije koje žele da pomognu“, rekao je Špirić\nI guverner Centralne banke BiH Kemal Kozarić izrazio je zahvalnost američkoj vladi i USAID-u.\n„Što se tiče Trust fonda, 'računa povjerenja' koji se nalazi u Centralnoj banci, sredstva od 10 miliona dolara su kod nas na računu, i ja mogu odgovorno da obećam da će biti transparentno potrošena u cilju projekata koje bude USAID dizajnirao zajedno sa nama i da će sredstva doći onima kojima su najpotrebnija. Znači, ona su namijenjena malim i srednjim preduzećima, čuvanju radnih mjesta. Poznato je da Bosna i Hercegovina, sa visokom stopom nezaposlenosti, od 27,5 posto, najvećom u regionu i ovom nesrećom koja nas je zadesila, ima još težu situaciju da sačuva svako radno mjesto.“\nAktuelno Referendum u Italiji: Evropski zvaničnici strepe, ultradesničari slave\nKnezović: Povratak Mostara na kartu filmskog svijeta\nPoljoprivrednici u milionskim dugovima zbog zdravstvenog i penzijskog Najčitanije


Rosulje dobijaju novi vrtić\nFoto: Vladimir Stojaković | Rosulje dobijaju novi vrtić\nMarija Gajić 08.02.2018 14:59\nBANJALUKA - Novi vrtić, koji bi trebalo da primi oko 30 mališana, dobiće naselje Rosulje, a trebalo bi da se nalazi uz postojeći vrtić "Lana".\nSredstva za rekonstrukciju prostora za novi vrtić doniralo je Udruženje osiguravajućih društava u RS, a ugovor o donaciji juče su potpisali gradonačelnik Igor Radojičić, Milomir Durmić, predsjednik ovog udruženja, i Dragica Ristić, direktor Privredne komore RS.\n"I ove godine nastavljamo saradnju sa društveno-odgovornim kompanijama. Udruženje osiguravajućih društava u RS odlučilo je da gradu donira oko 70.000 KM za rekonstrukciju prostora u Rosuljama, u crvenim zgradama, za vrtićki prostor", kazao je Radojičić.\nRadojičić je istakao da je grad prošle godine namijenio tri prostora u Rosuljama, Obilićevu i Starčevici za proširenje kapaciteta Centra za predškolsko vaspitanje i obrazovanje, s obzirom na to da postoji velika potražnja i mnogo je djece na čekanju za smještaj u vrtiće.\n"Donacija će nam omogućiti da jedan od tih prostora opremimo i dobijemo još jedan novi vrtić. Udruženje će voditi i proceduru izbora izvođača, što će ubrzati postupak", naglasio je Radojičić.\nNajavio je da bi do kraja godine trebalo da budu uređena još dva prostora za nove vrtiće u Ulici Marka Kraljevića i uz vrtić "Bubamara".\nRistićeva je izrazila zadovoljstvo što su imali priliku da se institucionalno pridruže ovoj aktivnosti.\n"Kao institucionalni predstavnik Udruženja raduje nas ova pozitivna aktivnost koja nas je pratila i prošle godine zahvaljujući gradonačelniku i Gradskoj upravi", rekla je Ristićeva.\nDurmić je kazao da su odlučili da dio novca, koji po osnovu članstva koriste za potrebe Udruženja, odvoje za rekonstrukciju vrtića.\n"Podrškom obnovi vrtića, željeli smo to da pokažemo i institucionalno", kazao je Durmić i dodao da su prikupili određeni broj ponuda te da će uskoro potpisati ugovor sa izvođačem radova.\nPetar Bilčar, načelnik Odjeljenja za komunalne poslove, rekao je da će građevinska dozvola za sanaciju prostora u Rosuljama biti pravosnažna za desetak dana i da nakon toga očekuje da će radovi moći početi.\nZa završetak radova je potrebno 60 dana, poslije čega slijedi nabavka vrtićke opreme.\nVrtić Banjaluka ROsulje


"Hemofarm" preuzeo još 13% akcija "Zorka Pharma"\nFarmaceutska kompanija "Hemofarm" iz Vršca saopštila je danas (18. jun 2008. godine) da je preuzela 12,73% akcija preduzeća "Zorka Pharma" iz Šapca za 863,7 miliona dinara, odnosno 10,85 mil EUR.\nKako je navedeno u Izveštaju o preuzimanju akcija objavljenom u "Politici", "Hemofarm" je preuzeo 699.341 akciju po ceni od 1.235 dinara po akciji i svoj udeo u "Zorka Pharma" povećao na 90,51%.\n"Hemofarm" je planirao da tokom ponude, od 26. maja do 16. juna, preuzme 22,2% akcija i postane jedini vlasnik "Zorka Pharma". Prema podacima Centralnog registra za hartije od vrednosti, manjinski akcionari "Hemofarma" sada imaju po manje od 0,7% akcija.\n"Zorka Pharma" ima 5,5 miliona akcija, čija cena na Beogradskoj berzi je 17. juna iznosila 1.300 dinara po akciji. Tržišna vrednost preduzeća bila je 7,14 milijardi dinara, 500 miliona više nego 23. maja, poslednjeg dana trgovanja pre raspisivanja javnog poziva za preuzimanje akcija.\n"Zorka Pharma" je prošlu godinu završila sa 444,6 miliona dinara profita, 115 miliona više nego 2006. godine. Poslovni prihodi iznosili su 2,1 milijardu dinara. Za prvo polugođe 2008. godine planirana je jedna milijarda dinara poslovnih prihoda.\nSrbija će imati dovoljno šećera\nSrbija bi ove godine trebalo da ima dovoljno šećera, iako je šećerna repa zasejana na manje od 50 hiljada hektara ili 30 hiljada hektara manje od potrebnih površina.\n"Šećera na svetskom trzištu ima u izobilju i ako podbaci proizvodnja u Srbiji, uvozom se uvek može nadomestiti potrebna količina, tako da ne očekujem da će biti bilo kakvih problema u snabdevanju", rekao je predsednik Upravnog odbora kompanije Sunoko Timo Miler.\nOn glavni uzrok drastičnog smanjenja površina zasejanih šećernom repom u našoj zemlji vidi u porastu cena konkurentnog industrijskog bilja.\n"Takvu situaciju Srbija može da okrene u svoju korist i uz pametnu razvojnu politiku, subvencije i kredite, proizvodnju šećerne repe, a time i industriju šećera, podigne na nivo koji ni jedna druga država u svetu ne bi mogla da ima", rekao je Miler.\nMiler je dodao da bi država trebalo da podrži i stimuliše poljoprivrednike da na svojim njivama seju šećernu repu, što bi moglo da se sprovede odgovarajućim subvencijama, kakve na primer primenjuju Mađarska i Hrvatska.\n"Te subvencije treba da dobiju uzgajivači repe. Šećeranama subvencije nisu potrebne. Mi ćemo, s naše strane, ići do krajnje granice i platiti cenu za repu koja je maksimalno moguća", naglasio je Miler.\nOn je dodao da Sunoko plaća višu cenu za repu nego fabrike u Evropskoj Uniji (EU), ali da će poljoprivrednicima u naredne dve godine biti potrebna podrška države.\nKompanija Sunoko je najveći domaći proizvođač i izvoznik šećera. Većinski vlasnik kompanije je nemački Nordcuker koji je drugi proizvođač šećera u Nemačkoj i EU. U svom sastavu Sunoko ima četiri šećerane - u Pećincima, Kovačici, Baču i Vrbasu.\nUskoro plate za radnike Agroživa\nMinistar poljoprivrede Slobodan Milosavljević kaže da bi radnici Agroživa u stečaju u narednih pet do sedam dana trebalo da dobiju prve plate posle nekoliko meseci.\nMilosavljević je kazao da su predstavnici ministarstva svakodnevno u kontaktu sa stečajnom upravom Agroživa, koja odlično radi i da će učiniti sve da se proizvodnja nastavi u toj kompaniji koje je naveći proizvođač živinskog mesa u Srbiji.\n"Procenjeno je da kompanija može da radi i da opstane pošto je vrednost nedovršene ovogodišnje proizvodnje u Agroživu oko 16 miliona evra", kazao je on.\nPrama navodima medija, radnici u najvećem pogonu kompanije, Agroživ juko u Žitištu kod Pančeva, započeli su ove sedmice štrajk zahtevajući isplate zarada za prethodna tri meseca.\nStečaj u kompleksu Agroživ pokrenut je 28. maja nakon što je AIK banka prijavila potraživanja veća od milijardu dinara.\nAfera Agroživ izbila je 31. marta kada je policija uhapsila dvojicu direktora te firme i trojicu direktora društvenih preduzeća iz Žitišta zbog sumnje da su izvršili više krivicnih dela i oštetili državu za oko 18 miliona evra.


Dve decenije od terorističkog napada u senci pogibije američkih vojnika u Avganistanu - Izazov\nDve decenije od terorističkog napada u senci pogibije američkih vojnika u Avganistanu\nRadio-televizija Srbije\t 11. septembra 2021. 09:30\nDopisnik RTS-a iz Vašingtona Nenad Zafirović naveo je da će se Amerika danas, 20 godina od terorističkog napada pripadnika Al Kaide na kule "bliznakinje" u Njujorku i na zgradu Pentagona, pre svega sećati nedužnih žrtava.\nPitanje koje će, međutim, danas biti postavljeno je zašto su Sjedinjene Američke Države uopšte otišle u Avganistan I ostale 20 godina, gde je poginulo 2.500 američkih vojnika, a njih 20.000 lakše ili teže povređeno, kaže dopisnik RTS-a.\nTo pitanje se povezuje sa tim da je ubrzo posle terorističkog napada 11. septembra 2001. godine, utvrđeno da je devet od 11 napadača bilo iz Saudijske Arabije, te javnost želi da zna zašto je napadnut Avganistan.\nDopisnik RTS-a podseća da je tadašnji američki predsednik Džordž Buš rekao da se Avganistan napada da bi se uništio Taliban, iako nije imao formalne veze sa tim terorističim napadom, ali takođe da bi se osvojila srca i duše avganistanskog naroda.\nGodišnjica u senci zbog Kabula\nDešavanja u Kabulu bacaju u senku obeležavanje terorističkog napada, a ono što svi zameraju američkom predsedniku Džozefu Bajdenu je što se odrekao stare mantre koju američka vojska neguje decenijama, a koja kaže – ne ostavljamo čoveka na neprijateljskoj teritoriji, smatra dopisnik RTS-a.\n"Upravo se dešava da su više od 500 Amerikanaca i nekoliko hiljada Avganistanaca, koji su 20 godina radili za američke snage i dalje u Kabulu. Bajdenu se zamera i što je velika količina oružja ostavljena Talibanima, kao i biometrijske sprave koje mogu da im pomognu da pronađu one koji su radili za američku vojsku", navodi Zafirović.\nDodaje da je problematično i povlačenje američkih snaga iz vazduhoplovne baze Bagram, a koje se desilo u noći, zbog čega ni avganistanski vojnici nisu znali za povlačenje.\nOd američkog predsednika Bajdena, čija je popularnost opala za 44 odsto, traži se i da obelodoni sve tajne podatke koje su u vezi sa 11. septembrom 2001. godine, a on je obećao da će to uradi u narednih šest meseci.\nPočast žrtvama napadama\nPredsednik Amerike Džozef Bajden, uoči obeležavanja ove godišnjice, u video poruci, odao je počast stradalima u terorističkom napadu. Prema njegovim rečima, jedinstvo je "najveća snaga Amerike u suočavanju sa problemima".\n"Porodicama 2.977 ljudi, pripadnika više od 90 nacija ubijenih 11. septembra 2001. u Njujorku, Arlingtonu, Virdžiniji i Šenksvilu u Pensilvaniji i hiljadama drugih koji su bili povređeni: Amerika i svet se sećaju vas i vaših najmilijih – delova vaše duše", izjavio je Bajden.\nIstakao je da Amerika poštuje sve one koji su rizikovali i dali svoje živote u minutima, satima, mesecima i godinama nakon toga – vatrogasce, policajce, medicinske i građevinske radnike, lekare, medicinske sestre, verske lidere, pripadnike oružanih snaga, veterane i obične ljude koji su dali sve od sebe u spasavanju, obnovi i izgradnji.\nBajden danas na mestima koja su pre dve decenije napadnuta\nBela kuća objavila je video, uoči današnjeg obeležavanja terorističkih napada, te će Bajden posetiti sva tri mesta koja su pre 20 godina napadnuta.\nU društvu supruge Džil, posetiće Njujork, gde su avioni udarili u kule bliznakinje Svetskog trgovinskog centra, zatim, zgradu Pentagona, kao i mesto gde se srušio četvrti avion u Pensilvaniji, za koji se veruje da je krenuo prema Kapitolu ili Beloj kući.\nRojters navodi da su zločini iz mržnje prema Amerikancima arapskog porekla, muslimanima i drugima koji sebe smatraju Arapima ili muslimanima, porasli nakon napada 11. septembra 2001, pa, iako su se poslednjih godina smanjili, te brojke se nikada nisu vratile na nivo pre napada, pokazuju podaci FBI.\nZa Bajdena, kao i njegove prethodnike, obeležavanje 11. septembra može da predstavlja mogućnost da pokušaju da povrate osećaj nacionalnog jedinstva nakon napada, koji je odavno oslabio usled politike podelje zemlje.\n"Ovo je trenutak u kojem narod može da vidi Bajdena ne kao demokratskog predsednika, već kao predsednika SAD", izjavio je Robert Gibs, koji je bio portparol Bele kuće u vreme mandata predsednika Baraka Obame, preneo je AP.\nDodao je da je američki narod nekako zbunjen nakon svega viđenog u Avganistanu u prethodne dve nedelje.\n"Bajden može da iskoristi trenutak da sve to vrati na normalu. Da podseti ljude šta znači biti vrhovni komandant i šta znači da biti lider države u ovako značajnom trenutku", rekao je Gibs.\nSkoro 40 radnika zarobljeno u rudniku u Kanadi\nAkcija Evropola: Uhapšeno 330 osoba, Zapadni Balkan čvorište za…


Nordeus ulaže tri miliona dolara za pokretanje fondacije posvećene podršci obrazovanju - Izazov\nNordeus ulaže tri miliona dolara za pokretanje fondacije posvećene podršci obrazovanju\nRadio-televizija Srbije\t 2. juna 2021. 23:05\nFondacija će nastojati da podrži interdisciplinarni pristup obrazovanju koji decu stavlja u središte obrazovnog procesa, navodi se u saopštenju.\n"Kvalitetno obrazovanje je osnova budućeg uspeha svakog deteta, ali i temelj održivog razvoja naše države i društva. Kao takvo, unapređenje kvaliteta obrazovanja koje razvija kompetencije, veštine i znanja potrebna za život u 21. veku, odgovornost je svih nas. Svojoj deci dugujemo obrazovanje koje će im doneti bolju budućnost, ovde u Srbiji", rekao je Branko Milutinović, suosnivač i generalni direktor Nordeusa.\nKompanija Nordeus do sada je ulagala u projekte podrške deci u ranim fazama života, od kampanje Bitka za bebe, kojom su opremljena neonatalna odeljenja širom Srbije kako bi bebe mogle da lakše započnu život, kroz razvojna savetovališta u domovima zdravlja, do saradnje sa UNICEF-om Srbija na kreiranju Halobeba aplikacije koja pomaže roditeljima u ranoj fazi razvoja njihove dece.\nNordeus je za podršku najmlađima i njihovim roditeljima tokom proteklih 10 godina investirao više od milion dolara, a investicija od tri miliona dolara u Nordeus fondaciju, biće najveća u istoriji kompanije.\nU 2017. godini sa strateškim ciljem razvoja snažne i globalno konkurentne digitalne ekonomije, kao i podrške novim generacijama u pripremi za Četvrtu industrijsku revoluciju, Nordeus je bio jedan od osnivača Inicijative Digitalna Srbija (DSI).\nSamo godinu dana kasnije, zajedno sa još sedam gejming kompanija, osnovao je Srpsku asocijaciju industrije video igara (SGA), neprofitnu organizaciju usredsređenu na razvoj nacionalne industrije video igara.\nObe organizacije su osnovane sa vizijom poboljšanja kvaliteta života i rada u Srbiji, ali i uticaja na razvoj interdisciplinarnog učenja i algoritamskog razmišljanja u našem obrazovnom sistemu, kroz projekte kao što su Master 4.0, uvođenje specijalizovanih IT odeljenja u srednjim školama i programiranja u osnovnim školama.\n"Ponosni smo na sve što smo postigli u prethodnoj deceniji, a sada želimo da se fokusiramo na budućnost, i da podignemo naše poslovanje i podršku razvoju našeg društva na viši nivo. Pokretanjem Nordeus fondacije želimo da podržimo stvaranja okruženja koje će deci omogućiti da svoje neograničene potencijale, interesovanja i talente otkriju i razviju, u igri i saradnji sa drugima", dodao je Milutinović.\nBudućnost Nordeusa, a sa njim i Nordeus fondacije je uzbudljiva, dodaje se u saopštenju. Kako bi dugoročno bila u mogućnosti da podrži ambiciozne poslovne planove, a i da još više podrži razvoj društva, Nordeus se udružuje sa jednom od najkreativnijih i najinovativnijih kompanija u industriji zabave, "Take-Two Interactive".\nKao priznanje za sav rad koji je u proteklih jedanaest godina uložen u kompaniju i globalni proizvod, "Top Eleven", "Take-Two" smatra da će se vodeći proizvod kompanije savršeno uklopiti sa igrama kao što su "Grand Theft Auto", "Civilization", "BioShock" i posebno "NBA 2K".\nNordeus se pridružuje "Take-Two" porodici jer dele viziju budućeg poslovnog razvoja kompanije iz Beograda, koja obuhvata razvoj igara i tehnologije za globalno tržište, kao i njenog uticaja na lokalnu zajednicu u Srbiji.\n"To su sjajne vesti za našu zemlju, naš grad i našu tehnološku zajednicu, jer je to potvrda uticaja koji možemo da imamo globalno kao kreatori i poslovni lideri iz Srbije. U partnerstvu sa kompanijom ‘Take-Two’, bićemo još snažniji da se takmičimo na globalnom nivou, posebno na tržištima poput SAD i Kine", kazao je Milutinović.\nMihael Voroš, izvršni potpredsednik i šef Odseka za strategije i nezavisno izdavaštvo kompanije "Take Two" rekao je da već više od jedne decenije "Top Eleven" povećava svoju globalnu publiku i uspeh, jer Nordeus stalno uvodi unapređenja i inovacije i kontinuirano privlače igrače širom sveta.\n"Takođe je neverovatno uzbudljivo za ‘Take-Two’ što širimo svoje poslovanje u Srbiji i tako živopisnom, lepom gradu kao što je Beograd. Talenti za nauku i inženjerstvo u Srbiji su na svetskom nivou, a kvalitet Nordeusovog tima svedoči o tome", dodao je Voroš.


Narodna stranka: Kasacioni sud u klijentelističkom odnosu prema bankama\nBeta 18. septembra 2021. 11:05\nPravni savet Narodne stranke ocenio je danas da se Vrhovni kasacioni sud (VKS), koji je na sednici Gradjanskog odeljenja doneo pravni stav o dozvoljenosti ugovaranja troškova kredita, „stavio u klijetelistički odnos prema bankama“, a da se gradjanima poručuje „da više ne mogu da se pouzdaju ni u sud“.\nU saopštenju Narodne stranke se navodi da je nedavno donet stav VKS „suprotan celokupnoj višegodišnjoj sudskoj praksi, pa i odlukama tog suda“, zbog čega će ispravljanje nepravde prema gradjanima „biti osujećeno“.\n„Nakon što je ujednačena sudska praksa da su banke dužne da vrate gradjanima troškove obrade i osiguranja kredita, koje su im godinama nezakonito naplaćivale, bankarski lobi je pokušao da osujeti tu praksu izmenama Zakona o parničnom postupku. Kada taj pokušaj nije uspeo, pribeglo se novom, da Narodna skupština autentičnim tumačenjem spreči ispravljanje nepravde koju su banke činile gradjanima“, navodi se u saopštenju.\nPravni savet Narodne stranke dodaje i da je ovo bio treći pokušaj izmene pravila, koji pokazuje vlast Srpske napredne stranke, „nakon što je parlament pretvorila u svoju glasačku mašinu, a Vladu u admistrativni servis predsednika, sa uspehom urušila i vrh sudske vlasti, koji se stavio u službu zaštite interesa krupnog kapitala umesto u službu vladavine prava“.\n„Ovaj dogadjaj pokazuje koliko su sve institucije države zahvaćene kancerom autokratije, klijentelizma i korupcije. Narodna stranka će, ako joj gradjani pruže priliku na sledećim izborima, amputirati maligno tkivo sa tela države i društva. Dajemo reč“, zaključuje se u saopštenju.\nProtiv izmena zakona i najave autentičnog tumačenja, koji bi omogućili bankama da naplaćuju sporne stavke izdavanja kredita, izmedju ostalih i premije osiguranja kod Nacionalne korporacije za osiguranje stambenih kredita (NKOSK), predstavnici advokatske struke su održali nekoliko protesta.\nAdvokatska komora Srbije (AKS) juče se usprotivila pravnom stavu VKS donetom 16. septembra, uz ocenu da on predstavlja „poslednji u nizu pokušaja da se u pravni sistem Srbije uvedu rešenja koja pogoduju bankarskom sektoru, a na štetu gradjana“.


Bajdenov savetnik: Očekuju nas teška vremena u odnosima sa Rusijom - Sputnjik Srbija\n03:42 20 April 2021\nBajdenov savetnik: Očekuju nas teška vremena u odnosima sa Rusijom\n19:40 22.03.2021 Preuzmite kraći link\nOčekuju nas teška vremena u odnosima sa Rusijom, izjavio je savetnik američkog predsednika za nacionalnu bezbednost Džejk Salivan.\n„Smatramo da nam predstoje teška vremena u odnosima sa Rusijom jer postoje broje pitanja u kojima se naši stavovi duboko razlikuju, kao i niz akcija na koje moramo odlučno da odgovorimo“, rekao je on u intervjuu za televiziju Em-Es-En-Bi-Si.\nMeđutim, kako je rekao, Sjedinjene Američke Države smatraju da, uprkos postojećim nesuglasicama, mogu da sarađuju sa Rusijom u ključnim pitanjima bilateralne agende, uključujući nuklearne.\nS tim u vezi, on je podsetio da su SAD u okviru nuklearne agende pre nekoliko nedelja produžile Sporazum o smanjenju strateškog ofanzivnog naoružanja (START 3) na pet godina.\nPrema rečima Salivana, budući odnosi Moskve i Vašingtona „neće biti jednostavni“.\n„Naši odnosi će biti ispunjeni ozbiljnim izazovima. Oni zahtevaju od Amerike da štiti svoje interese“, dodao je savetnik američkog lidera.\nRanije je portparolka Ministarstva spoljnih poslova Rusije Marija Zaharova izjavila da, uprkos neprihvatljivosti izjava američkog predsednika na račun ruskog lidera Vladimira Putina, Rusija neće još više pogoršavati odnose koji su ionako u ćorsokaku.\nPodsetimo, američki predsednik Džozef Bajden je na skandalozno pitanje novinara da li smatra ruskog predsednika ubicom, odgovorio potvrdno. Takođe je rekao i da će Vladimir Putin platiti cenu za to što se, kako tvrdi Vašington, Rusija mešala u američke predsedničke izbore prošle godine.\nBajdenove izjave komentarisao i predsednik Putin, a kako mu je odgovorio pogledajte u video-prilogu:\nMoskva: Vašington odbio „duel“ Putina i Bajdena\nodnosi s Rusijom, Džejk Salivan


I Građanski blok i SDA u Skupštini BPK uvjereni da će kreirati većinu - mojusk.ba\n16 Decembra, 2018 Moj USK\nU Bosansko-podrinjskom kantonu još uvijek pat pozicija oko formiranja buduće vlasti koju bi, bar nakon konstituirajuće sjednice kantonalnog parlamenta početkom decembra, trebala formirati većina od 13 poslanika okupljenih oko Građanskog bloka (NBL, SDP, DF, Naša stranka, Nezavisni blok, Goraždanska priča, A-SDA i SBB).\nZa nastavak aktivnosti oko formiranja vlasti, izbor rukovodstva skupštine, a potom i nove vlade, traži se stabilnija koalicija, jer su iole upućeniji u dešavanja na političkoj sceni jednog od najmanjih kantona u FBIH, svjesni da bi ma koji 13. poslanik tijesne većine uvijek mogao biti sporni “jezičak na vagi”.\nTo je i lokalna top tema, u kojoj se svako malo pojave “živopisne” špekulacije tipa “Vlada će potrajati dok ne ‘zapne’ kod lamele na autu”.\nNotarske ugovore koji su pominjani kao garancija stabilne većine u Skupštini BPK niko više ne pominje, no “čekanje” ukazuje na činjenicu da se traže garancije za stabilnu koaliciju. Nezvanično saznajemo da su pregovori trenutno na nivou priče o raspodjeli pozicija, te da bi mjesto budućeg premijera, ali i predsjedavajućeg Skupštine BPK trebalo pripasti SDP-u.\nSamo neke od kombinacija su da u raspodjeli pozicija Nezavisna bosanskohercegovačka lista upravlja sa tri ministarstva, finansije, boračka i pravda ili urbanizam. DF i SBB su između resora obrazovanja i zdravstva i socijalne politike, dok bi Našoj stranci navodno trebao pripasti resor ministarstva urbanizma ili u slučaju da se opredjele za pravdu, NBL bi mogao upravljati resorom urbanizma. Nezavisnom bloku i A-SDA je na raspolaganju ministarstvo privrede. Goraždanska priča bi upravljala Ministarstvom unutrašnjih poslova. Što se tiče izbora delegata u Dom naroda Federalnog parlamenta navodno će se birati između DF-a i Naše stranke.\nIzvor Klix.ba kaže da se pregovori oko raspodjele pozicija stranaka okupljenih oko Građanskog bloka intenzivno vode i da su svih 13 poslanika koji čine koaliciju “stabilni”.\nS druge strane, Mirsad Žuga, predsjednik Povjereništva KO SDA tvrdi da je i SDA blizu dogovora da okupi stabilnu koaliciju koja će imati većinu u kantonalnom parlamentu.\n“SDA vodi pregovore i mislim da ćemo mi formirati vladu i nadam se da će to biti prije nove godine zbog budžeta i svega ostalog što treba uraditi. Mislim da je to jedino ispravno rješenje da SDA koja ima najviše glasova, sa još nekim strankama formira većinu u BPK, ali i u većini ostalih kantona, tako i u FBIH i državi BIH”, kaže Žuga.\nŽuga naglašava da bi se to moglo desiti u narednih 15-tak dana.\n“Vlast treba da se formira što prije i mislim da će se neke stvari posložiti u tom pravcu”, kratko je kazao, ne precizirajući detalje o tome ko bi mogao činiti većinu sa SDA.\nZa sada je poznato da su to najvjerovatnije Liberalna stranka i SzBIH, no to je sa SDA ukupno 12 poslanika. Prema riječima Žuge razgovara se i sa predstavnicima drugih partija, ali nije precizirao o kome se tačno radi.\nU Skupštini BPK je 11 političkih partija, a njihovi poslanici su do danas uspjeli tek započeti konstituirajuću sjednicu i izabrati članove komisije za budžet i administrativne poslove, kao i komisije za izbor i imenovanje.\nI dalje su “na čekanju” formiranje klubova naroda, izbor skupštinskog rukovodstva, prijedlog novog saziva vlade.\nPripadnici GSS-a Bihać više od pet sati tragaju za migrantima na Plješevici, pronađena i druga grupa\nCrnogorac i Bosanac objavili ''Napad'', a spot snimali u čak sedam država


RTCG - Radio Televizija Crne Gore - Nacionalni javni servis :: Društvo :: EK prepoznala napredak pravosudne saradnje\n31. 05. 2019. 20:48 >> 20:52 0\nEK prepoznala kvalitativni i kvantitativni napredak u sistemu pravosudne saradnje, saopšteno je tokom prve radionice u okviru Regionalnog foruma o pravosudnoj saradnji 2019.\nRadionica o ugovorima o međunarodnoj pravnoj pomoći koje je Crna Gora zaključila sa državama Regiona održana je juče i danas u hotelu „Hilton“ u Podgorici, u okviru ovogodišnjeg, trćeg po redu Regionalnog foruma o pravosudnoj saradnji, koji se tradicionalno održava u Crnoj Gori.\nGeneralni direktor za međunarodnu saradnju u Ministarstvu pravde Nikola B. Šaranović kazao je da je cilj ovogodišnjeg regionalnog foruma revizija bilateralnih ugovora o pravosudnoj saradnji i njeno dalje unaprjeđenje po uzoru na standarde Evropske unije u ovoj oblasti.\n“Šaranović je naglasio značaj unaprjeđenja pravosudne saradnje između onih koji su najbliži, pri čemu se blizina i daljina na ovom polju, kako je naglasio, mjeri frekvencijom pravnog saobraćaja, koji uvijek prati protok ljudi, roba, usluga i kapitala. On je izrazio zadovoljstvo nalazima Evropske komisije u ovogodišnjem Izvještaju o Crnoj Gori, koja je prepoznala, kako je istakao, i kvalitativni i kvantitativni napredak sistema pravosudne saradnje u Crnoj Gori”, navodi se u saopštenju Miniostarstva pravde.\nPravna savjetnica u Birou Stejt Departmenta za borbu protiv međunarodne trgovine drogom i sprovođenje zakona Ana Grgurević istakla je zadovoljstvo time što Ambasada SAD podržava ovaj značajan regionalni skup, posvećen važnim pitanjima međunarodne pravne saradnje.\n“Naglašavajući uticaj modernih tehnologija, savremenog brzog protoka informacija i novca, kao i povećane dinamike kretanja ljudi na pojavu novih i složenih oblika prekograničnog i transnacionalnog kriminala, Grgurević je ukazala na neophodnost kvalitetne međunarodne pravne saradnje i istakla je da će Sjedinjene Američke Države nastaviti da pružaju značajnu podršku Crnoj Gori u sprovođenju reformskih aktivnosti u oblasti pravosuđa, a u cilju njenog bržeg i efikasnijeg integrisanja u evroatlantske structure”, navodi se u saopštenju.\nProgram koordinator za Istočnu Evropu IDLO-a Ljubomir Petruljeskov kazao je da je jačanje saradnje između država regiona Zapadnog Balkana jedan od prioriteta koje IDLO akcentuje prilikom implementacije pojedinačnih projekata na ovom geografskom području i izrazio zadovoljstvo što IDLO ima priliku da zajedno sa Ministarstvom pravde Crne Gore i Ambasadom SAD doprinese unaprjeđenju oblasti kao što je međunarodna pravna pomoć, kroz reviziju ugovornih rješenja u ovoj oblasti.\n“Zaključci radionice su da bilateralni ugovri o međusobnoj pravnoj pomoći u građanskim i krivičnim stvarima između Crne Gore i zemalja Regiona predstavljaju kvalitetnu pravnu osnovu za pravosudnu saradnju. Njihova dosadašnja primjena pokazala je potrebu za većim korišćenjem mogućnosti neposredne saradnje i eventualno proširenje ove mogućnosti na različite vidove pravne pomoći i u građanskim i u krivičnim stvarima”, navodi se u saopštenju.\nTakođe, u cilju unapređenja neposredne saradnje, potrebno je poboljšati razmjenu informacija o nadležnim organima za pružanje međunarodne pravne pomoći i uspostaviti bližu komunikaciju između kontakt osoba u organima nadležnim za pružanje međunarodne pravne pomoći.\n“Cilj ovih aktivnosti treba da bude upodobljavanje međunarodne pravne pomoći sa evropskim standardima u oblasti pravosudne saradnje.”\nRegionalni forum o pravosudnoj saradnji, koji se tradicionalno organizuje u Crnoj Gori, predstavlja dobar okvir za razgovore između nadležnih organa država učesnica na temu ukupnog unapređenja pravosudne saradnje u Regionu, zaključili su učesnici.\nRadionicu su organizovali Ministarstvo pravde Crne Gore, u saradnji sa Međunarodnom organizacijom za razvoj prava (IDLO), a uz finansijsku podršku Ambasade SAD u Crnoj Gori, a na njoj su učestvovali predstavnici ministarstava pravde, tužilaštava i sudova Crne Gore i Bosne i Hercegovine, Republike Hrvatske, Republike Sjeverne Makedonije i Republike Srbije.\nSljedeća radionica u okviru ovogodišnjeg Regionalnog foruma biće održana na jesen, na temu ugovora o izručenju i međusobnom izvršavanju sudskih odluka u krivičnim stvarima.


“Nacionalist”: Režim nema odgovor na mirne litije, osim da ih nasilno razbije! – Borba\n“Nacionalist”: Režim nema odgovor na mirne litije, osim da ih nasilno razbije!\nPrema dobro obaveštenim izvorima iz crnogorskih bezbednosnih struktura, koji iz razumljivih razloga žele da ostanu anonimni, crnogorski režim predvođen Milom Đukanovićem, predsednikom Crne Gore, usled nemogućnosti da se „reši problema“ masovnih i mirnih litija u Crnoj Gori, odlučio je da angažuje režimske kriminalce, koji se nalaze pod zaštitom Zorana Lazovića, pomoćnika direktora Uprave crnogorske policije, i Duška Golubovića, zamenika načelnika Odseka za suzbijanje teških krivičnih dela Sektora za borbu protiv korupcije i organizovanog kriminala Uprave crnogorske policije, kako bi napadom i izazivanjem nereda izazvali haos u Crnoj Gori, i stvorili uslove za primenu represivnih metoda prema mirnom i pobožnom narodu.\nPlan podrazumeva da se na litiji u Podgorici 29.02.2020. godine Lazovićeve i Golubovićeve kriminalne strukture inflitriraju među vernike, a da istovremeno litija bude napadnuta i od kriminalaca u uniformama crnogorskog MP-a, kako bi se izazvao opšti haos i pometnja.\nOvaj bezbožni plan se izvesno vreme razmatra kao jedino moguće rešenje, jer Đukanović sa svojim „hordama zla“ predvođenim Lazovićem i Golubovićem, kao i njihovim kriminalcima, obučenim u uniforme policije, žele da oteraju narod sa ulica Crne Gore, kako bi nesmetano mogli da nastave sa vladavinom otimačine i bezakonja.\nMeđutim, prema nedavnim procenama crnogorskog režima sprovođenje ovog plana proizvelo bi među stanovništvom Crne Gore potpuno suprotan efekat, koji bi zapravo doveo do, za Đukanovića jedino, neverovatnog otpora naroda u Crnoj Gori, jasnog pokazatelja da su promene u Crnoj Gori nužne i neophodne, a što Đukanović nastoji da izbegne.\nZbog navedenog, se prema dobro obaveštenim izvorima iz bezbednosnih struktura Crne Gore primena ovog plana još uvek razmatra za Litiju u Podgorici čije je održavanje planirano za 29.02.2020. godine, iako su Lazović i Golubović već oformili kriminalne grupe spremne za njegovo sprovođenje u delo.\nLikvidacija na Cetinju: U eksploziji poginuo Pero Muhadinović!\nSusret delegacije SO Berane sa ambasadorom Ruske Federacije u Podgorici


Uzurpiracija imovine najveći problem u Peći\nBezbednosna situacija u opštini Peć je nakon incidenata u povratničkom selu Siga, gde su za samo mesec dana zapaljene dve povratničke kuće, znatno bolja smatraju ministri u kosovskoj vladi Dalibor Jevtić i Ljubomir Marić.\nLjubomir Marić i Dalibor Jevtić (Foto arhiva Kim)\nMinistar za loklanu samoupravu Ljubomir Marić kazao je da policija na adekvatan način obavlja svoj posao, ali da postoji zastoj u pravosuđu koje ne procesuira slučajeve na vreme.\nMarić i ministar za zajednice i povratak Dalibor Jevtić složili su se da je pitanje uzurpirane imovine najveći problem ove lokalne samouprave i da ga treba rešiti u najkraćem mogućem roku.\nJevtić i Marić su se, prilikom posete opštini Peć, sastali sa predsednikom ove lokalne samouprave Gazmendom Muhadžerijem i komandirom policije za pećki region Šabanom Šaljom, sa kojima su osim o bezbednosti i uzurpiranoj imovini, razgovarali i o povratku raseljenih.\nMinistri Jevtić i Marić su u okviru današnje posete opštini Peć posetili i sedmočlanu socijalno ugroženu porodicu Dervišević, za koju su obezbedili pomoć u hrani i higijenskim paketima.\nGR: "Policija spava, zatrubi da je probudis"\nIsred Policijske stanice u Gračanici danas su postavljene table sa natpisima "Policija spava, zatrubi da je probudis", "Ajde lepo priznaj, a Đura će da ti oprostit što te je tukao", "Ne budite tvrdoglavi ljudi, komšije boli ruka kada biju", u znak protesta, jer je pre par dana pretučen mladić Luka Dimitrijević od strane Albanaca.\n18.04.2021 GR: "Policija spava, zatrubi da je probudis" (289)\n17.04.2021 Preminula još 34 obolela od kovida 19 u Srbiji (97)\n18.04.2021 Oblačno sa kišom, temperatura do 12 stepeni (83)\n17.04.2021 Konjufca: Za pokretanje tužbe protiv Srbije za genocid potrebno je vreme (81)


Uručene nagrade Najevropljanin - Slika Vest\nHomeVestiUručene nagrade Najevropljanin\nSlikaVest, Beograd, 11. decembra – Na svečanosti „Evropsko veče u Beogradu“, koja je večeras odažana u zdanju Starog dvora, nagrada Najvropljanin, koju dodeljuje Prva evropska kuća u Beogradu, uručena je i glavnom gradskom urbanisti Milutinu Foliću.\nFolić je priznanje dobio za oblast metropolitenskog urbanizma, predsednik Privredne komore Srbije Marko Čadež za oblast ekonomije, a, pored ostalih, gradonačelnik Jagodine Dragan Marković za razvoj lokalne samouprave.\nFolić je tom prilikom rekao da je reč o tradicionalnoj nagradi koja se dodeljuje za zasluge u određenoj oblasti, ali da je to istovremeno i stimulacija za budući rad.\n„Želimo da javne gradske površine uređujemo, širimo pešačke zone, pravimo biciklističke staze, uređujemo priobalja i spuštamo grad na reku, ali i izmeštamo industrijske zone iz centra. Na takvim mestima se grade naselja, kao što je ‘Beograd na vodi’, kao što će biti Blok 18 i drugi. To je pravac u kome se grad razvija“, istakao je Folić.\nPotpredsednica predstavništva prve evropske kuće i predsednica Organizacionog odbora Gordana Mladenović je istakla da brojnost i kvalitet onih koji prate rad ove institucije predstavljaju ohrabrenje i satisfakciju za one koji to rade iz uverenja da je to dobro za društvenu zajednicu.\n„Jedan od najvažnijih ciljeva evropskih večeri je da afirmišu pojedinačne i kolektivne ljudske vrednosti, postignuća, evropske ideje, standarde i norme“, naglasila je Gordana Mladenović.\nNagrada Najevropljanin se 18. put po redu dodeljuje za politiku, ekonomiju i privredu, kulturu i umetnost, program i projekat, preduzetništvo i menadžment.\nMeđu ovogodišnjim dobitnicima su i direktor Direktorata civilnog vazduhoplovstva Srbije Mirjana Čizmarov za oblast evropskih integracija, generalni direktor Simensa u Srbiji Udo Ajhlinger kao strani državljanin u oblasti privrede, sekretarka Sektora za preduzetništvo PKS Branislavi Simanić za preduzetništvo, Miloš Nenezić za oblast menadžmenta i Nenad Đorđević za program razvoja ESENSE.\nMarko ČadežSvečano uručene nagrade Najevropljanin\nNjegoševa ulica sutra zatvorena za saobraćaj


RTB Bor prodat austrijskom Ateku - Bor GRAD INFO\nRTB Bor prodat austrijskom Ateku\nurednik\t феб 7, 2008 242 0\nBeograd — Potpisan ugovor o prodaji RTB Bora austrijskom konzorcijumu „Atek-Briksleg“. Vlada donela odluku na telefonskoj sednici.\nOdluka da se zakaže telefonska sednica na kojoj bi se ministri izjasnili o prodaji RTB-a usledila je tek nakon upozorenja ministra ekonomije Mlađana Dinkića da će Srbija izgubiti veliku investiciju ako se do sutra Vlada ne izjasni o finalnom ugovoru o prodaji Bora.\nAustrijski Atek pobedio je na tenderu za prodaju imovine RTB-a Bor i prenos eksploatacionih prava ponudivši 466 miliona dolara i investicije od 180 miliona dolara, koje su tokom pregovora povećane na 230 miliona dolara.\nNajveći deo biće uložen u osavremenjivanje topionice, kako bi godišnje proizvodila 300 do 400 hiljada tona bakarnog koncentrata. U topionicu i rafinaciju će biti investiran 131 milion, u rudnik bakra Bor 67,5 miliona, a u rudnik bakra u Majdanpeku 31,5 miliona dolara. Kupac se obavezao da u roku od četiri godine u borskom kombinatu uvede ekološke standarde u skladu sa važećim u Srbiji. Njegova obaveza je i da u naredne tri godine ne otpusti nikog od 4.691 zaposlenih u RTB-u.\nKovač: Veliki planovi za RTB\nVlasnik Ateka Mirko Kovač je rekao da očekuje da sa sindikatima postigne dogovor o socijalnom programu, kao i do taj kombinat postane jedan od najvećih proizvođača bakra u Evropi. Atek, kako je dodao, godišnje proizvodi 170.000 tona bakra, od čega ta kompanija ostvaruje 25 odsto prihoda. Novac za isplatu cene za RTB je, prema rečima Kovača, obezbeđen, i to delom iz kredita konzorcijuma banaka, a rok za uplatu na račun budžeta Srbije je 25 radnih dana od potpisivanja kupoprodajnog ugovora.\nMinistar ekonomije i regionalnog razvoja Mlađan Dinkić je rekao da će pivatizacija RTB-a i modernizacija proizvodnje omogućiti siguran posao za pet hiljada radnika te firme. U Sindikatu RTB-a tvrde, međutim, da upravo radnici nisu obavešteni o detaljima koji se odnosi na socijalni program.\nPredsednik sindikata „Nezavisnost“ u Topionici i Rafineriji RTB Dragan Jankucić kaže da sindikati nisu uspeli da se dogovore sa austrijskom kompanijom „Atek“ o visini otpremnine za radnike RTB. „Na snazi će biti samo obavezni socijalni program po kome je Atek dužan da u naredne tri godine zadrži na poslu više od četiri hiljade zaposlenih u RTB-u“, objasnio je Jankucić.\nNa konferenciji za novinare u Beogradu, povodom potpisivanja ugovora o prodaji imovine RTB-a i ustupanja eksploatacionih prava, rečeno je da je 25 miliona dolara od prodajne cene namenjeno za isplatu nagrada za 4.691 radnika tog kombinata .\nDinkić je rekao da nema ništa protiv toga, ako se sindikati saglase, da se od tog iznosa isplate i bivši radnici i penzioneri RTB-a.\nIako razume primedbe sindikata, ekonomski novinar Miša Brkić smatra da radnici nemaju razloga za nezadovoljstvo. „Posle svih peripetija oko prodaje RTB-a, kada je Kuprom odustao i napravio aferu, danas možemo da kažemo da smo dobro udali Bor. Atek se pokazao kao ozbiljna kompanija koja je već tokom pregovora sa Vladom insistirala da se jasno preciziraju svi detalji ugovora. Što se tiče cene, tender je održan, a to znači da smo dobili pravu cenu za Bor“, kaže Brkić.


Palestinci traže "pojašnjavanje" američke pozicije\nSavetnik palestinskog predsednika Mahmuda Abasa, Abe Rabo, izjavio je da Sjedinjene Države moraju da „pojasne“ svoju poziciju o spornim pitanjima, pre nego što Palestinci pristanu na direktne mirovne pregovore sa Izraelom.\nRabo je tu ocenu izneo posle Abasovog susreta sa američkim izaslanikom za Bliski istok, Džordžom Mičelom, u Ramali. Mičel se vratio u region pre nekoliko dana na novu rundu indirektnih pregovora, a u petak se sastao sa izraelskim premijerom Benjaminom Netanjahuom.\nNetanjahu je nagovestio da je spreman za direktne pregovore, ali je Abas istakao da takvi pregovori ne mogu da se odigraju dok se ne ostvari napredak po pitanju granica i bezbednosti. Jordanski dnevnik Al-Gad u današnjem izdanju objavio je intervju sa predsednikom Abasom, koji je izjavio da, pre početka direktnih pregovora, Izrael mora da dozvoli „trećoj strani“ da obezbedjuje granice buduće palestinske države.\nDanas će pojas Gaze posetiti i komesarka EU za spoljnu politiku, Ketrin Ešton, što predstavlja najvišu posetu nekog zapadnog diplomate od kada je Izrael ublažio blokadu palestinske teritorije. Kasnije ovog meseca, ministri inostranih poslova Italije, Nemačke, Francuske, Španije i Britanije najavili su posetu Gazi.\nKetrin Ešton i diplomate EU neće se, medjutim, sastati sa predstavnicima islamističkog pokreta Hamas koji kontroliše tu teritoriju od 2007.


Opozicija kritikuje Predlog zakona o javnim preduzećima\nPoslanici opozicije u Skupštini Srbije ocenili su danas da Predlog zakon o javnim preduzećima neće dovesti do depolitizacije tih preduzeća, negodujući što se vodi objedinjena rasprava o zakonima iz više različitih oblasti. Šefica poslaničke grupe Demokratske stranke (DS) Nataša Vučković kazala je da će DS glasati protiv predloga tog zakona, jer su njime omogućene mnoge zloupotrebe.\n„Neće doći do departizacije i neće doći do profesionalizacije u upravljanju javnim preduzećima. Nedovoljno je definisan opšti interes, način na koji se formira nadzorni odbor, nedoslednosti u planu rada i razvoja, obaveza da se deo profita prikazuje u budžet Srbije“, rekla je Nataša Vučković.\nOna je kazala i da je DS podnela više od 150 amandmana, a najveći broj upravo na Predlog zakon o javnim preduzećima.\n„I pre tri godine smo govorili da je tadašnji predlog neefikasan i da su njime mnoge zloupotrebe predvidjene. Ostaje da se pitamo da li će i danas priznati da postoje loša rešenja i u ovom zakonu“, dodala je Nataša Vučković. Šef poslaničke grupe Socijaldemokratske stranke (SDS) Marko Djurišić naveo je da mu nije jasno zašto se u objedinjenoj raspravi raspravlja i o Predlogu zakona o javnim preduzećima, kao i o zakonima iz oblasti zdravstva.\nOn je ocenio i da će Predlog zakona o javnim preduzećima stvari „odvesti na gore“.\n„Već imamo slučajeve da u nadzorni odbor apoteka u Kragujevcu budu izabrani stručnjaci za klimu i grejanje“, kazao je Djurišić.\nPoslanik Nove stranke Zoran Živković rekao je da ne postoji opravdanje da bilo koji zakon bude usvojen po hitnom postupku, ocenivši da je to nastavak nasilja nad zakonom.\n„Ovo će biti katastrofalna rasprava, ponovno proguravanje nekih stvari“, rekao je Živković.\nSamostalni poslanik Pokreta za preokret Janko Veselinović ocenio je da je Predlog zakon o javnim preduzećima klasičan preizborni zakon i samo pokušaj da se zakamuflira činjenica da je za prethodne četiri godine, koliko je SNS na vlasti, u javna preduzeća primljeno više od 50.000 stranačkih kadrova.\n„Šta reći za sednicu na kojoj je na istom zasedanju pod objedinjenom raspravom zakon o javnim preduzećima i nekoliko zakona iz oblasti zdravstva“, kazao je Veselinović.\nOn je naveo i primere da ovih dana u celoj Srbiji funkcioneri Srpske napredne stranke (SNS) traže od svojih članova da im dostave svoje biografije jer im obećavaju posao nakon izbora baš u javnim preduzećima koja će biti departizovana. Samostalni poslanik Levice Srbije Borislav Stefanović ocenio je da je Predlog zakona o javnim preduzećima još jedno zamajavanje gradjana pred izbore, jer će i dalje biti dozvoljeno partijsko zapošljavanje.\n„Da li će Dušan Bajatović zamrznuti svoju poziciju u Srbijagasu? Da li će Krkobabić zamrznuti mesto šefa Pošte ili PUPS?“, upitao je Stefanović.\nPoslanica SNS-a Aleksandra Tomić kazala je da taj zakon praktično želi da ukine lošu praksu koja je postojala.\n„On će rešiti upliv politike u rad javnih preduzeća. Ukida se podela političkih stranaka, uvodi se veći nivo transparentnosti upravljanja i veće kazne za nepoštovanje pravila“, odgovorila je poslanica SNS opoziciji.


Ostali sportovi Autor:Jelena Trajković18. jul. 201618:48 > 18:50\nKapiten srpskih odbojkaša Dragan Stanković rekao je za Sport klub da veruje da su se saigrači i on zlatom u Svetskoj ligi na neki način iskupili za neodlazak na Olimpijske igre u Rio de Žaneiru.\nReprezentacija Srbije je u nedelju pobedila Brazil sa 3:0 i prvi put u istoriji osvojila elitno takmičenje u svom šestom finalu.\nStanković je po dolasku u Beograd istakao da još nije u potpunosti svestan uspeha koji je postignut.\n“Posle utakmice je utisak bio kao i posle svake druge, nismo čak ni napravili euforiju, iako je ovo prva zlatna medalja. Polako stvari dolaze na svoje mesto, polako postajemo svesni toga da smo ispisali istoriju. Bilo je do sada mnogo učešća u Svetskoj ligi, čak je i ona zlatna olimpijska generacija ostala uskraćena za ovo zlato koje smo mi osvojili”, rekao je Stanković.\nKapiten reprezentacije Srbije naglasio je da je njegov tim sjajno reagovao protiv odličnih protivnika od kojih se većina sprema za Olimpijske igre.\n“Bez obzira što je ovo olimpijska godina, svaka ekipa koja dođe do finalnog turnira na njemu daje svoj maksimum, da bi se domogla medalje. To je pokazala i ovogodišnja Svetska liga, da su svi učesnici Olimpijskih igara došli u najjačem sastavu. Mi smo bili koncentrisani i tako smo išli iz meča u meč, dali smo svoj maksimum da bismo se prvenstveno dokopali finala, a kada smo došli do njega znali smo da je ovo taj trenutak koji možemo da prelomimo u svoju korist”, naglasio je Stanković.\nStanković je istakao da veruje da zlato u Svetskoj ligi delimično jeste satisfakcija za kiks u kvalifikacijama za Rio.\n“Zlato u Svetskoj ligi jeste satisfakcija, bilo je teško pripremiti se za ovogodišnje izdanje posle razočaravajućeg Evropskog prvenstva i kvalifikacija za Rio. Veliki broj nas ima po sedam-osam godina bez letnje pauze, ali su se svi koji su pozvani odazvali selektoru i mukotrpno radili dva i po meseca pre svega u pokušaju da popravimo imidž reprezentacije koji smo sami narušili. Ova medalja je potvrda da kvalitet postoji, da samo treba da verujemo i da nastavimo sa radom jer će samo tako uspeh doći”, istakao je Stanković.\nSrpski odbojkaš prihvata krivicu za neodlazak na Olimpijske igre u Rio, ali ističe i da je Svetska liga pokazatelj da će se reprezentacija Srbije u narednim godinama boriti za sam vrh na velikim takmičenjima.\n“Bili smo u situaciji da smo zbog jednog lošeg turnira uskraćeni za šansu za Olimpijske igre. Sami smo krivi za to, nismo odigrali dobro kada je bilo potrebno i sada snosimo posledice. Na neki način smo se iskupili ovom Svetskom ligom, sigurno je da imamo još više želje i da ćemo, iako sada to daleko zvuči, u sledećem olimpijskom ciklusu biti oni pravi”, rekao je Stanković.\ndragan stankovićkrakovodbojkaška reprezentacija srbijesvetska liga u odbojci


Putin nakon Bajdenove optužbe da je ubica: Predlažem virtuelni razgovor – Borba\nPutin nakon Bajdenove optužbe da je ubica: Predlažem virtuelni razgovor\nRuski predsjednik Vladimir Putin danas je predložio svom američkom kolegi Džozefu Bajdenu da narednih dana održe virtuelni razgovor koji bi se direktno prenosio, kao odgovor na Bajdenovu izjavu da je on ubica.\n“Želim da predložim predsjedniku Bajdenu da nastavimo naše razgovore, ali pod uslovom da to radimo uživo, onlajn kako se kaže”, rekao je Putin za rusku televiziju i ocijenio da bi to bilo interesantno “za ruski narod, za američki narod i za mnogo drugih zemalja”.\nOn je rekao da bi taj razgovor trebalo da se održi “bez odlaganja” već sjutra ili u ponedjeljak.\nPutin je rekao da će dati nalog Minsitarstvu spoljnih poslova da predloži taj virtuelni sastanak.\n“Hoću da idem u tajgu ovog vikenda da se malo odmorim. Dakle to bi moglo da bude ili u petak ili u ponedjeljak”, rekao je Putin.\nOn je to rekao na Stadionu Lužniki u Moskvi na proslavi aneksije ukrajinskog poluostrva Krima 2014. godine, što je jedan od razloga razlaza Rusije i Zapada.


Delegacija RS-a napustila sastanak o reformi pravosuđa – Informer\nDelegacija RS-a napustila sastanak o reformi pravosuđa\nNastavak strukturalnog dijaloga o pravosuđu između predstavnika Evropske unije, Republike Srpske i Federacije BiH počeo je u 9.00 sati u zgradi Parlamentarne skupštine u Sarajevu.\nDelegaciju RS predvodi ministar pravde Džerard Selman, a na sastanku su evropski predstavnici Peter Sorensen, Renco Davidi i Pier Mirrel, delegacija Federacije i predstavnici pravosudnih institucija na nivou BiH.\nDelegacija Republike Srpske povukla se iz strukturalnog dijaloga o reformi pravosuđa zbog neprihvatljivih uslova predviđenih za nastavak razgovora, javlja izvještač Srne.\nMinistar pravde RS-a Džerard Selman pojasnio je Srni da delagacija RS-a nije napustila dijalog koji je nazvao veoma važnim poslom, a koji je trebao da se u naredna dva dana održi u Sarajevu.\nPrema Selmanovim riječima, razlozi zbog kojih se delegacija RS-a povukla su nezadovoljstva dnevnim redom i činjenica da delegaciji RS-a nije dozvoljeno da u punom sastavu učestvuje u razgovorima.\nOn je pojasnio da je učešće onemogućeno pravnim ekspertima.\nNa dvodnevnom sastanku predviđeno je razmatranje strategije reforme sektora pravde u BiH, pitanja u vezi sa osnovnim slobodama i sigurnosti, državne strategije za ratne zločine, pravosudne i regionalne saradnje, te funkcionisanja pravosudnih institucija.\nSastanak vodi predsjedavajući Radne grupe za pravosuđe i unutrašnje poslove Bakir Dautbašić i direktor Direkcije za zapadni Balkan u Evropskoj komisiji Pier Mirrel.\nReis Cerić zabrinut za vlastitu sigurnost\nBivšem predsjedniku Izraela sedam godina zatvora zbog silovanja